
Diasabra anochi varios habitante den e area di Ponton a keda per- 
hudica despues cu un truck, conoci como Barco di Libertad di MEP 
cu propaganda politico a pasa y ranca waya y kabel cometiendo un 
destruccion den miles di florin y despues sigui core bay. 
Varios habitante a yama pa reclama cu nan no tin senal di Cable TV 
ni tin aceso pa internet. Y esaki a tuma lugar henter fin di siman. ’e 
cruzada Nayo y Tunastraat. Kende tin cu paga p’e gastonan aki? 

□ STRICTOD NOORD 


CAMPOD BATAYA HUZ3APABOMB!!! 

Durante discurso di Minister Marisol Lopez Tromp - 11:03PM 

Manera AWEMainta a anuncia for di basta tempo caba 

Awe tardi lo presenta Evelyn Wever-Croes como 
sucesor di Rudy Croes riba lista di MEP 



FOR di momento cu Rudy Croes a 
anuncia cu e no lo bin mas riba lista di 
MEP, AWEMainta a indica cu e persona 
mas capacita pa remplace ta su subrina 
Evelyn Wever-Croes. 

Hopi tabata e nombernan di famia 
Croes cu tabata wordo menciona pa 
tuma over e lugar di e dinastia Croes 
den MEP, pero no tabatin nada oficial. 
Na ultimo a indica cu lo ta dr. Rafael- 
Croes esun cu lo subi lista, pero final¬ 
mente a keda dicidi cu ta Evelyn Wever- 
Croes, yiu di e practicamente dono di 
MEP, Hendrik Croes ta subi e lista geel. 
Evelyn sigur ta un hende muher hopi 
capacita, studia y cu cierto aprecio den 
comunidad danki na su trabounan vol- 
untario pa medio di un club social. Pero 
na mes momento mester bisa cu e ta un 


specialista riba belasting y no finansa, 
dus p’e banda ey si ta aspirando pa e 
cartera ey, el lo tin hopi dificultad. 

No mester lubida tambe cu e exigencia 
cu el a pone pa e subi lista ta cu Nilo 
Swaen mester retira, lo cual ta pone 
e peticion di Nel Oduber, pa e minis¬ 
ternan actual bay un eleccion mas, na 
peliger. Ainda por corda e discusion y 
situacion tenso cu a ser crea ora Nilo 
Swaen a dicidi di kita Evelyn for di 
Belasting y pone Ritsma Hernandez na 
su lugar. Ey tambe mester menciona 
cu Evelyn no ta mucho stima na e de- 
partamento ey y den caso cu e por yega 
na bira minister lo tin un situacion hopi 
tenso eyden. 

Pero lagando tur e puntonan ey un 
banda, por bisa cu si Evelyn Wever- 


Croes mantene su caracter, identidad 
y profesionalismo manera el a haci 
te awor, den aigun aha el lo por ta 
un politico bon capacita pa asumi 
cualkier reto ministeriabel, Ban spera 
cu esey lo ta e caso y no cu e bay over 
na e consehonan politico di su tata, 
pasobra ey el lo continua cu e politica 
di venganza y di privilegia friends & 
family cu ta tuma lugar den e partido 
MEP. Si Evelyn tuma e rumbo ey, el lo ta 
su morto politico, manera a bin ta pasa 
cu varios di e candidatonan riba e lista 
geel, incluyendo su propio omo. 
AWEMainta ta desea Evelyn Wever- 
Croes hopi exito, forza, perseverancia, 
pasenshi, curashi, boluntad y amor 
propio y pa prohimo den su carera nobo 
como politico. 


Traha den un espacio sin ventilacion adecuado y cu quimiconan peligroso 

Tin masha trahador di Departamento 

di Dialyse malo na cas 

Y Hunta Directiva no kier reconoce esaki 


TIN un situacion actualmente na Departamento di 
Dialyse di Dr. Horacio E. Oduber Hospital, cu sigur no 
ta nada bon. AWEMainta ta na altura cu tin un persona 
ta bezig ta haciendo un investigacion, den coordinacion 
cu DTI den dicho departamento. Pero e persona aki 
ta wordo stroba di tur banda, en especial pa Raad van 
Bestuur, kendenan ta nenga cu tur problema cu tin 
na Departamento di Dialyse ta debi n’e ambiente den 
dicho departamento. 

Pero no por t’asina cu no por ta cu tur trahador tin 
problema cu nan salud. Si tabata uno so, por bisa cu e 
ta un caso individual, pero varios t’e trahadornan na 
Departamento di Dialyse cu tin problema y cu nan a 
denuncia. 

Pero di parti di Hunta Directiva, ya caba nan a duna di 
conoce, y hasta por bisa menasa pa mira pa prensa no 
haya sa di e caso aki. Pero tumando na cuenta, cu no 
tin oido pa nan problema, no ta keda otro pa prensa 
y den e caso aki, AWEMainta a haya informacion mas 
detaye di e caso aki. 

Informacion cu AWEMainta a haya ta, cu e Clinica di Di¬ 
alyse tin un ana y 3 luna ta funcionando den su edificio 
nobo. Parce cu desde e funcionamento, trahadordan 
a wordo confronta cu problema di no tin ventilacion 
adecuado. Hopi trahador no por a pensa cu e problema 
tin di haci cu e ambiente na trabao. 



' SSSHSJHBi 


Pa un ana y 3 luna trahadornan ta cana cu dolor di 
cabez, wowo cora, wowo ta core awa, un tosamento 
continuo, grawatamento, iritacion di cuero, biramento 
di cabez, batimento di curazon pisa, ta sofoca na pia 
di trabao pa aire. 

Hasta nan ta traha cu polovonan cu tin di haci cu e 
Dialysis. E polvonan ey tambe ta causa problema di 
salud. Parce tin un grado di iritacion pisa cu ta wordo 
ocasiona dor di e polvonan aki, pa no yama nan quimi¬ 
conan aki. 

Tin un trahador ya tin un ana malo na cas. Nan a forza 
e trahador pa bin traha na pia di trabao loke el a purba 
tambe, pero ora e ta tin aigun ora na trabao el a bira 


malo y mester a bandona trabao atrobe. Anto pa colmo 
a baha su salarion na 80% comosifuera ta su falta. 
Scienca a demostra caba ora no tin ventilacion di aire 
adecuado, e por hacibo malo si bo traha hopi tempo 
den ambiente asina. 

Un encuesta a wordo haci pa wak kico e problema por 
ta, pero ta comosifuera nan a tuma e encuesta y hinke 
den lachi. Importante ta como trahador bo presenta na 
trabao y cumpli cu bo deber. Gradicimento tin masha 
poco pa trahadornan. Pa haci e caso aki un tiki mas 
peor, despues di un ana nan ta bin pretende di compro- 
nde cu no tin ventilacion adecuado. Cu consecuencia e 
kooldioxide C02 den e lugar ey ta masha halto mes. 

E lugar tin un holor strano cune di ora bo pone pia den 
e edificio. A busca dokter specializa di trabao y salud pa 
bin duna un splicacion kico ta pasando. Nan a suavisa e 
informacion pa nos como trahador pa no crea panico. 
Nos no ta kere loke nan a bin ta conta nos. 

Nos ta pidi instancianan concerni pa haci algo cu e 
edificio aki mas liher cu ta posible. Nos ta sigui bira 
malo, bay cas y bay atras den salario tambe. 

Con nos salud lo ta aki 2 pa 3 aha despues cu a wordo 
expone na un situacion asina? 

Por fabor nos ta pidi pa drecha e condicionnan di trabao 
manera y unda mester. Trahadornan a dicidi di bin afo 
pa denuncia esaki y pidi auxilio di e forma aki. 

Sospechoso Rafael Janga a dicidi di agredi 

su abogado, mr. Zara 


DIABIERNA mainta e 
sospechoso Rafael Janga taba- 
tin un discusion cu su abogado 
mr. Zara, cual na dado mo¬ 
mento a sali for di man. Esey 
a trece cune cu e abogado mr. 
Zara a bisa Huez cu e no ta rep¬ 
resenta e sospechoso mas. 
Rafael Janga ta wordo acusa 
cu dia 15 di december 2008 a 
haci atraco riba un homber R., 
caminda el a dale cu mokete 
na su cabez y despues a ranca 


cadena di oro for di gargan- 
ta. 

Tambe Rafael Janga ta wordo 
acusa cu dia 13 di januari 
2009 a menaza un persona 
G., bisando cu e lo bay regia 
cuenta y a haci manera e ta 
saca un arma for di banda di 
su carson. E mesun dia ey, 
Rafael Janga ta wordo deteni 
caminda enberdad e tabatin 
un arma di candela cune y 


tambe cocaina. Fiscal ta acuse 
di posecion ilegal di arma y 
posecion di cocaina. 

Fiscal a bisa Huez cu dor di e 
Schedule ta yen di Corte, no 
por trata e caso y a propone 
pa dia 12 di juni pa 9.30 di 
mainta trata esaki. 

Segun Rafael Janga e ta in- 
ocente y cu mester prueba 
su culpabilidad. E ta haya cu 
inhustamente e ta sera. El a 


sigui bisa tambe cu e no tin 
mester di abogado, pasobra e 
ta inocente. 

Huez a conseha Rafael Janga 
pa mihor e busca un abogado. 
A keda dicidi pa dia 12 di juni 
pa 9.30 di mainta sigui cu 
tratamento di e caso. 

Despues a bin resulta cu na 
prome piso di e edificio tem¬ 
poral di Corte di Husticia na 


Wayaca, unda tur e presonan 
ta sera den cel, e discusion a 
tuma lugar caminda mr. Zara 
lo a pusha Rafael Janga pa su 
forma fresco di papia y aki ta 
caminda cu Rafael Janga lo a 
manda un skop riba dje, pero 
esaki noaalcanse. 

E noticia aki a plama den un 
frega di wowo y hasta Fiscal a 
bay papia cu abogado mr. Zara 
encuanto e sucedido aki. 


Un caso sigur interesante 

Corte di Husticia a trata denuncia di abuso di 
Team di Aresto, ora di detene un sospechoso 



DIABIERNA mainta a tuma lu¬ 
gar interogacion di e senora di 
e sospechoso Maduro y tambe 
Comisario di Polis, Dolfi Rich- 
ardson, relaciona cu un accion 
di Arestatie Team caminda 
abuso a wordo haci. 

Abogado mr. Foy cu ta repre¬ 
senta Maduro, a senala cu a 
destrui propiedad y a causa 
violencia na cas di Maduro. E 
tabata kier pa scucha e miem- 
bronan di Team di Aresto, pero 
Fiscal a opone y Huez tambe no 
tabata di acuerdo. 


Pesey a permiti scucha e Di¬ 
rector di Team di Aresto, esta 
Comisario Dolfi Richardson. 
Mr. Foy a remarca cu Richard¬ 
son no sa nada di e accion, pa¬ 
sobra e no tabata presente. 

T’asina cu senora di Maduro 
a wordo scucha prome. El a 
bisa cu dia 11 november 2008 
Maduro a wordo deteni pa mi- 
embronan di Arestatie Team. 
Segun e senora, nan yiunan 
tabata drumi den kamber hunto 
cune y Maduro. Den oranan 


di marduga nan cas a wordo 
invadi. 

Segun e senora, miembronan 
di Team di Aresto a drenta den 
kamber y nan a boei Maduro 
na su man y dal’e cu klop na su 
pia p’e bay suela. Maduro a bisa 
nan cu tene cuenta cu su cabez 
cu ta malo. 

Asina mes segun e senora un di 
nan a dal Maduro cu mokete na 
cabez. E senora na yoramento 
splica con miembronan a grita 
nan p’e keda keto, mientras cu 
su yiunan tabata yora. 


E senora a bisa nan cu e tin un 
cacho y un rato despues el a 
scucha tres tiro. El a puntra e 
agentenan di polis si nan a tira 
su cacho y nan a bis’e cu no. 
Despues di mas o menos mey 
ora nan a bis’e cu nan a tira su 
cacho. 

El a bay saca su cacho for bao 
di un container. Ainda e cacho 
tabata na bida. Nan a permiti’e 
hiba e cacho veterinario, pero 
nan no por a haci nada mas. 
Mester a paga mas o menos 
275 florin pa tur e tratamento 
caminda tog no por a salba e 
cacho. 

T’asina cu hendenan di prensa 
y television tabata presente y 
tabata filma. Ora cu Maduro a 
wordo deteni y hiba, nan a saca 
su potret. Esaki por a wordo 
mira riba television y internet. 
Hasta nomber di un periodista 
a wordo menciona. 

Huez a bisa cu p’e ta bon cla cu 
e senora y e yiunan a spanta 
masha hopi mes pa loke a so¬ 
sode. 

Dirigente di Team di Aresto, 
Comisario Dolfi Richardson, a 
bisa cu el a papia cu dos hefe cu 
tabata encarga cu e accion. 


Abogado mr. Foy a haci un serie 
di pregunta na Comisario Rich¬ 
ardson y for di esakinan por 
conclui cu tin un evaluacion ta 
tuma lugar prome cu Arestatie 
Team bay den accion. Richard¬ 
son mes a keda asombra cu no 
tin un raport riba e abusonan 
cu lo a tuma lugar. E ta haya cu 
normalmente ora algo asina 
pasa, raport ta wordo traha. 

El a sigui bisa cu trabao di Team 
di Aresto ta pa haci un lugar 
sigur y tur hende, hasta mucha 
ta wordo considera como po- 
tencial sospechoso. Segun Rich¬ 
ardson, no t’asina cu Arestatie 
Team a tira e cacho mata. 

Huez a puntr’e con e relacion ta 
cu prensa. Segun Richardson, 
en principio Team di Aresto no 
tin contacto cu prensa. Huez 
a puntra pakico prensa tabata 
presente. Segun Richardson 
esaki ta un problema cu nan ta 
haya nan mes confronta cune. 
E ta kere cu prensa ta vigila ki 
ora e auto di Arestatie Team 
ta sali. 

Huez a keda di bay evalua e 
caso pa despues tuma un deci¬ 
sion riba e demanda di violen¬ 
cia excesivo contra Arestatie 
Team. 

Situacion actual den politica na Aruba 

Fortaleza y debilidadnan di e partidonan 


CAMPANA politico a drenta 
den su fase di mustra forza y 
manera ta di spera e dos parti¬ 
donan grandi, MEP y AVP a 
cuminsa midi forza cu diferente 
actividadnan, concentrando e 
biaha aki na Noord, lo cual ta 
mustra cu e districto aki lo ta 
decisivo den proximo eleccion. 
Den ultimo simannan nos a 
bin ta analizando e situacion 
di e diferente partidonan cu a 
anuncia nan participacion den 
proximo eleccion. Comentario 
riba e analis aki tabta masha 
hopi, lagun tabta guste, otro- 
nan a sinti nan mes ofendi, 
pero AWEMainta por bisa cu e 
analisis ta wordo traha a base 
di sentimentonan di pueblo, ob- 
servacionnan y nos propio per- 
cerpcion di e situacion politico 
y di partidonan politico te na e 
momentonan aki na Aruba. 

E unico partido cu falta pa 
wordo analiza ta MEP, di biaha 
nos ta bisa cu e partido geel no 
lo scapa di e analisis, pero no 
ta bale la pena pa haci’e ainda, 
pasobra unico cos cu lo por bisa 
ta loke nos medio di comunica- 
cion a bin ta bisando ya caba pa 
5 ana...cu partido MEP ta uno 
di medida, un partido cu ta con- 
centra riba friends & family, un 
partido cu no tin interes di nos 
hendenan na pecho, un partido 
cu a haya su mes involucra 
directa of indirectamente den 
casonan di posibel corupcion, 
un partido di cual su integrante- 
nan ta biaha rond mundo y un 
partido cu ta bisa cu campana ta 
un cos y gobernacion ta un otro, 
lagando su promesanan atras. 
Fuera di e anuncio di e pre- 
sentacion awe tardi di Evelyn 


Wever-Croes como remplazo 
di Rudy Croes, nan no tin nada 
nobo mas, pero esey no kiermen 
cu dentro di poco e analisis riba 
MEP lo bin tambe. 

Awe nos kier dedica e analisis 
na e situacion actual, kico a pasa 
den ultimo simannan y kico e 
expectativa ta na e momento¬ 
nan aki. 

Cuminsando cu partido MEP, 
manera a bisa ariba, nan no 
a bin cu nada nobo y awor cu 
nan ta yegando na final di nan 
periodo di gobernacion ta anun- 
ciando un cantidad di proyecto, 
ta poniendo piedra di otro can¬ 
tidad, ta renovando aigun parti, 
etc. Esaki den nan afan di busca 
voto of purba haya e votonan 
cu nan sa cu nan a perde na 
caminda. Si mester bisa cu den 
seno di MEP tin basta discusion 
caminda ta pleitando pa posi- 
cion riba e lista, pasobra nan ta 
conciente cu nan lo cay den voto 
y kier sigura por lo menos nan 
entrada den Parlamento, cual 
por wordo logra unicamente 
si tin un poisicion halto riba e 
lista. Hasta tin rumornan cu 
si cierto candidato no haya un 
mihor posicion e no lo bay riba 
lista mes. Tambe mester bisa cu 
e partido geel a realiza varios 
evento den ultimo simannan, 
pero e resultado di esakinan 
a laga hopi di desea, tabatin 
masha tiki publico presente y 
e unico cu a logra hala un poco 
mas di hende, sin cu e tabata 
yen manera antes por a mira e 
eventonan di MEP tabata esun 
di diasabra ultimo organiza pa 
e hobennan pro Marisol. E poco 
interes cu tin den pueblo pa 
acudi na e eventonan aki por ta 


un indicacion caba di kico e re- 
sultadonan dia 25 di september 
lo ta pa partido MEP. 

Pa loke ta partido AVP por mira 
den pueblo cu e aceptacion pa 
e partido berde ta creciendo, 
nan ta hayando cada bes mas 
sosten entre nos hendenan cu 
ta mirando un AVP diferente, 
un AVP cu hendenan, ideanan y 
visionnan nobo cu por hiba nos 
isla riba e caminda corecto un 
biaha masm despues di casi 8 
ana di desaster. Aigun actividad 
cu e partido a organiza tabata 
hopi bon bishita y diabierna 
pasa na Noord cu e apertura di 
Cas di Paritdo Noord, Rio Berde, 
por a mira un sosten enorme pa 
e partido aki den nan promer 
actividad oficial como partido. 
Pero manera nos a bisa den e 
analisis, nan no mester keda 
keto, nan no mester tuma esaki 
“for granted” y mester traha 
fuertemente como partido, no 
solamente aigun candidato, pa 
nan por logra nan meta. Aki 
tambe mester bisa cu diabierna 
a anuncia e regreso di Richard 
Visser riba e lista, algo cu tabata 
trese cierto preocupacion dor 
di su ausencia politico durante 
4 ana despues di a drenta Par¬ 
lamento, pero e aceptacion 
tabata unanime, tur hende a 
keda masha contento di por a 
wak Richard Visser atrobe riba 
lista. 

Un punto sigur cu lo ta den no- 
ticia den e lunanan aki ta e can- 
didatura di Paul Croes riba lista 
di AVP. Manera ta conoci Paul ta 
subrino di Betico Croes q.e.p.d. 
y awor el lo ta batayando contra 
su prima Evelyn Wever-Croes cu 
lo ta riba lista di MEP pa wak 


ken ta bay cu e votnan di famia 
Croes. 

Pero diabierna tambe lider di 
partido Mike Eman a presenta 
aigun di e candidatonan cu lo ta 
riba lista e biaha aki y manera 
AWEMainta a publica, ta parse 
cu el lo tin un lista di reserva, 
pasobra cu esunnan conoci caba 
y esunnan nobo cu lo mester 
wordo anuncia (di cual por a 
compronde cu tin dos persona 
hopi conoci den comunidad) 
ta surpasa e 29 candidato di un 
lista politico. Watch out! 
Papiando di MPA por mira cu e 
partido roos ta presentando un 
cantidad di caranan nobo riba 
lista, lo cual por ta un indicacion 
cu nan kier bin cu un politica 
nobo pa Aruba, pero mester 
bisa si cu mayoria di e caranan 
aki no ta conoci den comunidad 
y nan lo mester traha duro pa 
haya e sosten. 

Tambe si nan kier papia di un 
politica nobo, e ora Monica 
Kock, como lider lo mester a 
acepta cu el a comete un eror 
ora el a vota na fabor di e ley 
di LTU, pasobra ta esey el a 
haci, nada otro. Awor e ta pur- 
bando di tapa e fout cu el a haci 
bisando cu el a duna e minister 
e beneficio di duda y cu despues 
el a traha duro pa e cambionan 
bin. Un lider mester acepta cu 
el a comete un fout, y no busca 
excusanan cu no ta al caso pa 
tapa esaki. 

E caso di RED ta uno complica 
pasobra a pesar cu e partido 
ta ataca AVP y MEP, keto bay 
e ta keda mira como un MEP 
chikito. Keto bay e aceptacion 
di e partido blanco den pueblo 
no ta cos di gaba, y sigur e ta 


mucho menos cu esun cu e taba¬ 
tin na 2005. Manera ta conoci, 
RED ta un partido cu ta cam¬ 
pana bisando cu nan lo drenta 
Parlamento y pa minister nan 
lo nombra profesionalnan den 
e diferente ramo pa e trabou 
por wordo eherci na e mihor 
forma y tambe pa Parlamento 
por realiza su trabou di control 
manera debe ser. Si esey ta nan 
propuesta, ta necesario pa nan 
anuncia ken ta e candidatonan 
pa asumi e responsabilidad di 
minister, pasobra de lo con- 
trario pueblo no lo por sa ta pa 
ken nan ta vota, algo cu lo ta 
en contra di e partido sin duda 
aigun. 

AWEMainta a haya e informa- 
cion cu RED lo ta bogando sigur 
pa dos cartera, esun di Finansa 
y esun di Husticia. Cu esey ya 
caba por bisa cu nan tin dos can¬ 
didato pa e puesto di minister di 
esakinan. Si t’asina nan mester 
anunci’e pa pueblo por huzga 
pa nan mes si en berdad RED 
merece nan sosten den proximo 
eleccion. 

Democracia Real ta un otro 
partido cu a anuncia candidatu- 
ra di aigun persona nobo, y ta 
lamentabel pa bisa, pero Andin 
Bikker su partido ta parse di ta 
bayendo den e mesun direc- 
cion cu na 2005. A cuminsa cu 
hopi forza, pero despues ora a 
cuminsa anuncia candidatonan, 
e forza ey a baha grandemente, 
cu e resultadonan ya conoci. 
AWEMainta ta conciente cu 
Andin Bikker ta un persona 
cu a haci, ta haciendo y por 
haci hopi cos pa Aruba, pero e 
mester ta conciente cu no ta su 
so por logre, cu e mester di un 

team banda di dje pa por logra 
e sosten necesario. Un team cu 
ta goza di e aprobacion y apoyo 
di pueblo, y un biaha mas e 
no ta buscando e personanan 
adecua. Serge Mansur, ta un di 
nan. No tin ningun duda cu e 
ta un persona hopi inteligente 
cu por bin cu diferente ideanan 
positivo pa nos isla, pero e no ta 


goza di e sosten di pueblo, nan 
ta keda wak’e como un persona 
arogante y specialmente: ‘e ta 
un Mansur’. Mescos ta conta 
pa dr. Gregory Lacle. Un biaha 
mas, no tin ningun duda riba 
su profesionalismo, pero e no 
ta gusta cerca varios persona 
den e propio sector medico. Ta 
con un persona cu no ta goza 


di e sosten di e propio mundo 
medico lo por bay maneha 
e cartera di salubridad? Pa 
colmo, e idea di e servicio di 
clinica gratis a cay den hopi 
mal tera cerca hopi hende, 
pasobra nan ta wak’e como un 
triki di eleccion pa purba haya 
voto. Lamentablemente esey ta 
e impresion cu nos tur a haya, 


pasobra el a bisa bon cla cu 
esaki lo ta habri den tempo di 
campana solamente... 
Raymundo Dijkhoff ta un caso 
apart, un persona cu te na e 
momentonan aki no a haya 
ningun tiki atencion for di nin¬ 
gun hende y cu ta presentando 
ideanan un poco fuera di lo nor¬ 
mal, manera bin cu un materia 

di ahedrez na scol. Nada contra 
ahedrez, pero no pa yega asina 
leu di bin cu esaki como materia 
na scol. Andin Bikker mester 
filtra un poco mihor e infor- 
macion cu su candidatonan ta 
presenta na prensa y asina evita 
comentarionan negativo riba 
su partido. 

Riba PPA unico cos cu AWE- 
Mainta por bisa ta cu tanten cu 
no bin cu un cambio di lider 
e partido aki lo keda morto. 
Mihor cos cu Benny Nisbet por 
haci na e momentonan aki pa 
wak si por haya algo ta uni na 
MEP, de lo contrario PPA lo 
pasa pa historia. 

Pa finaliza e analisis lo men- 
ciona aigun posibel resultado 
di eleccion di 25 di septem¬ 
ber basa riba opinion di ai¬ 
gun experto. MEP:9, AVP: 9, 
MPA:1, RED:1 y PDR:1. Otro 
ta 8, 9, 1,1,2 respectivamente. 
8,10,2,0,1 respectivamente. 
Esun di mas malo pa MEP ta 
7,10,0,2,2 respectivamente. 
Esaki ta indica cu tur experto 
ta mustra cu MEP lo cay sigur 
cu por lo menos 2 asiento y AVP 
di otro banda lo subi cu por lo 
menos un asiento. Pero na final, 
no ta analisis ni encuestanan 
ta dicidi, ta nos pueblo ta haci 
esaki y AWEMainta ta spera cu 
cada un di nos vota conciente 
pa logra un mihor futuro pa 
cada un di nos. 



HOTLINE 

733-8477 


Pi gicel 

Spera Mas, Henja Mae. 

Ladronnan a drenta den 2 diferente parti pa horta 
na Biblioteca Nacional, pero no pa horta buki 



DIASABRA madruga alarma di Biblioteca a bay den funcion na momento cu ladronnan a drenta e edificio despues di a kita airco y a kibra y kita glas. Nan a logra di 
bay cu aigun cos, pero den dia nan lo por saca afor kico e anti-socialnan a bay cune for di e sitio. 



Standards Worldwida 


ADlClONAL 


Durante luna di Mei y Juni ricibi 5% di descuento extra ariba santo pa pieister 






Descuento adicional ta 
bin riba e 10% cu tin caba 
riba santo di pieister 


Sabana Blanco 2 

fax 582-5971 


Shaba 78 

fax 587-4893 


Santo y piedra importa 

Consiente pa cu nos medio ambiente na Aruba 
Aproba pa standard international ASTM 
Liber di contaminacion di klei 
Cumpre awe, hane manan 


Theaterstraat 20 

fax 584-8122 


info@atco.aw 


582 4684 


Chofer 
Colombiano 
cu a core 
pasa den 
lus cora, a 
resulta di ta 
ilegal 

DIASABRA anochi, polis di San 
Nicolas, banda di 20.40, a tene 
un control na altura di e lusnan 
di trafico banda di Drive Inn. Du¬ 
rante control, nan ta mira un auto 
Mitsubishi blanco A-52904, a pasa 
den lus cora. 

Den e auto tabatin 4 persona hunto 
cu e chofer. Polis a para e auto, y 
e chofer no por a mustra rijbewijs. 
Mirando cu tur 5 ta papia Spano, 
polis a puntra nan pa nan permit, 
pero ningun no tabatin permit. 

Tur 5 a keda deteni y entrega 
na IASA, cu ta sigui cu e proce- 
duranan di deportacion. Tur 5 ta 
Colombiano entre 31 y 40 ana. 


Mainta 

Nos e-mail: 


noticia@awemainta.com 


Tel: 583-1400 
Fax: 583-1444 

RENAIS SANCE. 

MARKETPLACE 


powered by Dwayne Wever 


ONLY AT RENAISSANCE MARKETPLACE 

Every Saturday from 9am to 10am • Everybody is welcome 


Despues di a scucha testigonan 


Otro luna lo scucha mas testigo den caso Michael 

Williams contra Gobierno 


HUEZ a manda informa abogado 
mr. Gabri de Hoogd cu e ta aproba 
e peticion pa scucha mas testigo 
y cu esaki lo tuma lugar dia 9 di 
juni awor pa 8.30 di mainta. 

E interogacionnan cu a tuma 
lugar tabata dia 5 di mei ultimo, 
caminda mama di Nigel y Chris 
Williams a wordo interoga y 
tambe Minister di Husticia sr. 
Rudy Croes. 

E interogacionnan aki ta relacio- 
na cu e caso cu Michael Williams 
kier cuminsa pa persecusion 
politico y dano perhuicio contra 
Gobierno. 

Dia 5 di mei sra. D. Maxwell, 


riba preguntanan di abogado 
mr. Gabri de Hoogd a bisa cu dia 
24 di februari 2006 cu Calvin S. 
via telefon pa haya sa pakico su 
dos yiunan ta deteni e tempo ey, 
pasobra e no sa di nada. 

Segun D. Maxwell, e tempo ey 
Calvin tabata un bodyguard di 
Rudy Croes y dor di a yuda cu 
campana di eleccion na 2005, 
D.Maxwell tabatin bon relacion 
cu nan. El a splica cu dor cu Cal¬ 
vin no a yama bek, D. Maxwell a 
bay na Santa Cruz, unda e grupo 
di Rudy Croes tabata reuni na 
Friday’s Cafe. 

Eynan Calvin a splica cu tabatin 


un lista pa hendenan wordo 
deteni y e 2 yiunan di Michael 
Williams no tabata riba lista. 

Ta riba orden di Rudy Croes a 
detene nan. Calvin S. a bisa cu 
ta dor di loke Michael Williams a 
haci, a detene su yiunan. Despues 
D. Maxwell a bay papia cu Rudy 
Croes y el a desmenti cu ta paso¬ 
bra di cosnan cu Michael a haci a 
detene e yiunan, manera Calvin 
S. a bisa D. Maxwell. 

Rudy Croes a bisa cu e yiunan 
di Michael Williams a wordo 
agrega, pasobra nan ta anda cu 
e grupo di Peralta. 

Segun Minister Rudy Croes, si 



four i magi nat:ion i§ our creation! 

tabata p’e, ainda Michael Wil¬ 
liams lo ta sera, pasobra Michael 
Williams a bay na warda di polis 
na Santa Cruz y a bay habri 
boca encuanto e detencion di su 
yiunan. 

Minister Rudy Croes a bisa D. 
Maxwell, cu awor e no por haci 
nada mas, pasobra tur cos ta 
den man di Ministerio Publico. 
Despues di esaki D. Maxwell no a 
papia mas cu Rudy Croes y Calvin 
S. encuanto e asunto aki. 
Despues di D. Maxwell, a sigui 
cu interogacion di Minister Rudy 
Croes, kende riba preguntanan 
di abogado mr. Gabri de Hoogd 
a bisa cu Calvin S. no tabata su 
bodyguard sino un lider den 
campana y cu Calvin S. ningun 
momento a papia cune encuanto 
e yiunan di Michael Williams. 

El a bisa cu ta na warda di po¬ 
lis na Santa Cruz el a topa cu 
D.Maxwell y eynan el a haya sa 
cu D.Maxwell ta mama di Nigel y 
Chris Williams y despues a haya 


sa cu nan ta yiunan di Michael 
Williams. Esaki mester tabata na 
2007 y prome cu esey segun Min¬ 
ister Rudy Croes, e no tabata sa 
cu D. Maxwell ta mama y Michael 
Williams, e tata di Nigel y Chris. 
Mr.Gabri de Hoogd tambe a 
puntra si Minister Rudy Croes 
a duna orden pa traha un lista 
pa detene hendenan di gang. 
Minister Rudy Croes a bisa cu e 
no ta na altura di un lista di gang 
di Dakota of Madiki. Abogado 
mr. Gabri de Hoogd a remarca 
cu un rato prome D. Maxwell a 
bisa cu Calvin S. a bis’e cu ta riba 
orden di Rudy Croes a agrega e 
nombernan Nigel y Chris Wil¬ 
liams riba lista pa detene hen¬ 
denan relaciona cu problema 
di gang. Segun Minister Rudy 
Croes, ningun momento el a mete 
den e asunto di problema di gang 
y mucho menos e lista di gang di 
Dakota. 

Dia 9 di juni lo bay mira kico lo 
bay sosode. 


^ SETAR 

Anuncio 

SETAR ta informa cu debi na trabounan di 
mantencion na e plataforma di Voicemail, 
clientenan por tin interupcion di servicio riba 

dialuna dia 11 di mei ll'or di anochi 
pa l’or di marduga diamars 12 mei 2009. 

SETAR ta pidi pa tene cuenta cu esaki pa 
preveni inconveniencia. 

Chofer ta bata pasando auto sin a 
pone atencion cu tin un cruzada 
y a bay dal tras di un auto cu a 
sortea pa bira n’e cruzada 



§r 



DIADOMINGO mainta a drenta informacion cu tin un acci- 
dente a tuma lugar na Pos Chikito. Mesora a dirigi polis como 
tambe ambulance n’e sitio. Na yegada di e patruya policial, 
nan a constata cu un dama den un di e autonan tabata keha 
di dolor y a solicita presencia di ambulance. 

Investigacion haci n’e sitio y tambe declaracion di testigonan 
a indica cu e auto color shinishi tabata pasando auto y no a 
ripara cu e tabata yegando un cruzada unda net un auto di 
Wit Gele Kruis a bay sortea y a dal basta fuerte tras di esaki. 
Ambulance a presenta y a atende e dama den e auto. 


Pelea cu tiramento di boter y 
bloki dilanti misa di Playa net 
prome cu misa a cuminsa 



DIADOMINGO mainta net aigun minut prome cu e misa di 
6or y mei a cuminsa, a start un discucion y pelea otro banda 
di caminda, net dilanti misa di Playa. Na un dado momento a 
start tiramento di boter cu piedra y esnan cu kier a bay misa a 
keda pafo ta warda pa wak si un di e piedra of boternan destrui 
nan auto. Aki por mira parti di e confrontacion. 


E conocido recedivista 

Yoyo Antersijn a bira distribuidor nobo di celular 



DIADOMINGO mainta a drenta informacion cu un conocido di polis, e recedivista, Yoyo Antersijn 
tabata canando den becindario di e shelter Dak riba Cabes cu un saco cu varios celular aden. Mesora 
a dirigi un patruya policial n’e sitio. Na yegada di polis nan ta bin haya Yoyo Antersijn patras di e 
shelter cu e saco cu varios celular aden. 

Polis a puntre unda el a haya nan, pasobra ningun dia Setar ni Digicel no a anuncia cu el a keda 
nombra distribuidor oficial di celular. Yoyo a bisa cu ta di Astrid, nan ta. Polis a tuma tur e celularnan 
den beslag y a avisa Yoyo p’e bisa e tal Astrid p’e pasa cu un recibo cu el a cumpra esakinan anto e 
lo haya nan bek. 


Hendenan a lanta contra polis cu a keda 
despues di a atende un pelea 




DIADOMINGO madruga polis a pidi refuerso na momento cu despues di a detene hende banda 
di un club nocturno den de la Sallestraat, unda tabatin un pelea. Tur e patruyanan cu tabata n’e 
sitio a bay lagando e ultimo atras. Ora cu nan tabata bayendo, nan a bay atende un hende y eynan 
aigun otro hende a yega cerca y a lanta contra e polisnan. Mirando loke tabata pasando a haya cu ta 
prudente pa pidi pa refuerso. Na yegada di e otro patruyanan mesora a core cu esnan cu tabata den 
becindario y e situacion a calma ora cantidad di polis a yega n’e sitio 

Dama chofer a bula pasa over rotonde di Tanki Flip 
completo cu un Toyota Tercel cu hopi pasahero aden 


DIADOMINGO madruga a 
drenta informacion di cu un 
auto a pasa completamente over 
di e rotonde di Tanki Flip. Na 
yegada di e patruya, e agente¬ 
nan policial a topa cu un Toyota 
Tercel blanco cu a caba di pasa 
over di e rotonde di Tanki Flip 
y sali bay cay otro banda. N’e 
sitio un dama chofer a declara 
cu e tabata biniendo for di 
Oranjestad cu varios persona 
den e auto y cu di ripiente un 
auto a sali su dilanti y el a desvia 
y accidenta. 

Un investigacion haci n’e sitio a 
indica cu e tabata biniendo cu 
asina un velocidad halto cu na 
ora di brake e auto a sigui slip 
riba e santo dal n’e rand di e 
acera unda eynan e auto a bay 
asina halto cu el a pasa over di e 
muraya di e parti mey-mey di e 
rotonde bay cay te otro banda. 
Mirando cu varios persona den 
e auto a haya sla te hasta cu e 




sienta di chofer a ser pusha di¬ 
lanti dor di e impacto di caida, a 
dicidi di solicita ambulance n’e 


sitio. Na yegada di e ambulance 
ningun di nan kier a bay cu am¬ 
bulance na hospital. 


Dama chofer a blind, perde control 
baha caminda y dal riba pal’i luz 



DIASABRA anochi a drenta informacion cu un auto a dal un pal’i lus na Seroe Blanco. Na yegada 
di e patruya policial, nan a bin haya cu un auto cu a dal y kibra e pal’i lus benta ‘bao, pero no a logra 
haya e chofer n’e sitio. Aigun testigo a duna descripcion di e chofer kende a bandona e sitio di acci- 
dente. Un rato despues e dama chofer a presenta y a declara cu el a core bay avisa e dono di auto cu 
ta biba ey cerca mes cu el a accidenta. E dama ademas a bisa cu un pick-up grandi cu lusnan bright 
sendi a blind’e y pone perde control y baha caminda bay dal e pal’i lus. Afortunadamente ningun 
hende a resulta herida. 


Para na lus di trafico, chofer ta morto na 
sono y ningun pito di auto por a lånte 



DIADOMINGO madruga varios chofer a topa cu e auto aki 
para na lus di trafico di Caya Ing. Roland H. Lacle. Nan a pita 
y pita asina mes nada, e auto no kier a move. Ora cu un chofer 
a yega acerca a ripara cu e chofer tabata morto na sono y pa 
su mesun seguridad y di otronan a yama polis. 

Na yegada di e patruya policial, nan a topa cu e chofer kende 
a acepta pa polisnan hibe su cas y asina e trafico por a sigui 
mobilisa trankilamente y e chofer a yega cas sano y salvo. 


Autoridad ta busca dos mucha 
muher, kendenan a huy for di cas 



DIASABRA anochi 2 mucha muher di 13 y 15 ana respec- 
tivamente a huy for di cas den bario di Noord y ainda nan 
no a aparece. Ta deduci cu e muchanan aki a huy, debi cu 
nan a bay cu pana tambe. Diadomingo mainta mayornan a 
presenta na warda di polis pa haci e denuncia. Informacion- 
nan adicional ta indica cu e muchanan aki lo ta forma parti 
di un gang. E muchanan aki ta menor di edad y mester ta 
bao supervision di nan mayornan. Si encaso polis haya nan 
scondi den un of otro caminda, e personanan ey por bay sera 
y ta castigable pa ley. Si encaso bo sa e paradero di un of nan 
dos sea responsable pa yama polis mesora na 100 of warda 
di polis na Shaba 107. 

Minister drs. Marisol Lopez-Tromp a haci apertura di 


Centro pa Hubentud: Vision, Inteligencia y 

Prosperidad (VIP) 



De Minster van Onderwijs, Sociale Zaken en Infrastructuur is 
voornemens in het openbaar aan te besteden: 


Het project: 

" Lease Computers DOW 2009" 

Volgens bestek: DOW nr. 8, d.j. 2009. 

Korte omschrijving van het werk: 

"Het werk besstaat uit het leasen van 95 computers en 5 laptops voor DOW" 

Uitvoeringstermijn: 30 werkbare werkdagen na datum van aanvang. 

Het bestek is vanaf 11 mei 2009 verkrijgbaar bij DOW tegen betaling van Afl.250,= 
De betaling te voldoen bij de kassier van de Dienst openbare Werken (DOW). 

De opnbare bescheiden liggen ter inzage vanaf 11 mei 2009 te DOW bij het 
Secretariaat van de Directie. 


Inlichting worden verstrekt op 13 mei 2009 om 10.00 vm te DOW. 

De Nota van inlichtingen wordt vastgesteld op 15 mei 2009 en is vanaf die dag 
verkrijgbaar bij het Secretariaat. 

De openbare aanbesteding vindt plaats op 28 mei 2009 om 11.00 v.m. op het 
kantoor van de directeur van de Dienst Openbare Werken. 

De L.O.A. L.B. 1996 nr. 58 is op deze aanbesteding van toepassing. 

De directievoering is in hånden van de Dienst Openbare Werken. 

De gestanddoeningstermijn is 90 dagen. 

De inschrijver moet bij inschrijving de volgende vereisten overleggen: 

Bewijs van inschrijving in het register van de Kamer van Koophandel; 

Een lijst van in te schakelen onderaannemers; 

Specificatie inschrijvingson; 

De overige in het bestek genoemde stukken. 

Inschrijving dient te geschieden op het bij het bestek 
gevoegde en gewaarmerkte inschrijvingsformulier. 



DIASABRA ultimo, Minister 
drs. Marisol Lopez-Tromp, 
candidata di Partido MEP a in- 
augura su eede pa hubentud, 
esta Comision Hubentud Pro 
Marisol na Noord, Montana 
1A. 

Lema di e comision hubentud 
pro Marisol ta VIP, esta Vision, 
Inteligencia y Prosperidad. Re- 
marcabel di e comision huben¬ 
tud pro Marisol ta cu e ta di 
hoben y pa hoben. E grupo 
di hoben aki tin como meta 
pa conscientisa hubentud di 
Aruba riba e importancia di 
vota durante eleccion y tambe 
pa conscientisa pakico huben¬ 
tud di Aruba por deposita 
nan confiansa den candidata 
Marisol di MEP. 

E programa di e apertura ta- 
bata hopi bunita y yena cu mu- 
sica bon varia. E actividad a 
atrae hopi hende y el a brinda 
hubentud di Aruba e oportu- 
nidad pa diverti y goza di un 
manera sano fortificando nos 
democracia. 

Minister drs. Marisol Lopez- 
Tromp ta gradici grandi y 
chikito cu a atende e actividad 
diasabra anochi. Alabez Minis¬ 
ter drs. Marisol Lopez-Tromp 
ta gradici e grupo di hoben 
VIP kendenan a organisa e 
evento aki. 

Whitney Kock, Candidato di AVP 

Cu e mamanan di Aruba a pasa nan dia fantåstico y “great” 



VACANTE FUNCTIE FACULTEIT DER 
RECHTSGELEERDHEI D UNI VERSI TEIT VAN ARUBA 

De Faculteit der Rechtsleerdheid (FdR) van de Universiteit van Aruba 
heeft recent de BaMa structuur ingevoerd en is volop in ontwikkeling. 
Mede in het kader van deze ontwikkelingen en in het kader van hoog- 
waardig academisch onderwijs, onderzoek en maatschappelijke dienst- 
verlening bij de Faculteit der Rechtsgeleerdheid (FdR) bestaat er mo- 
menteel een vacature voor: 

EEN WETENSCHAPPELIJ K (HOOFD) MEDEWERKER 
STAATSRECHT/ BESTUURSRECHT (FULL-TIME) 

Taakbeschrijving: 

De taken houden in: (a) kwaliteitzorg onderwijs, onderzoek en dienstver- 
lening; (b) verrichten en begeleiden van wetenschappelijk onderzoek; 
(c) verzorgen van facultair onderwijs; (d) Het begeleiden van studenten 
bij projecten, stages en scripties; (e) toebedeelde faculteitstaken; (f) 
doorgaande vernieuwing van het onderwijs-, onderzoeks- en dienstver- 
leningsprogramma; (g) maatschappelijke dienstverlening, waaronder 
het meewerken aan Academische en Postacademische dienstverlening. 
Alle voornoemde taken worden uitgevoerd in nauwe samenwerking met 
de hoogleraar op het aangegeven rechtsgebied. 

Functievereisen: 

Kandidaten dienen te beschikken over: (i) een doctorsdiploma (PhD) op 
staatsrechtelijk gebied, dan wel het vooruitzicht de promotie af te ronden 
binnen 2 jaar tijd; (ii) kennis van en inzicht in de ontwikkelingstrends in 
de Arubaanse samenleving dan wel bereidheid zich dit eigen te maken; 
(iii) hoogwaardige onderzoeks- en onderwijscompetenties en 
maatschappelijke gerichtheid; (iv) innovatiebereidheid, creativiteit, 
integriteit en flexibiliteit; (v) interculturele competenties; (vi) student- 
gerichte instelling, collegiale en positieve teamgeest (vii) vloeiende 
beheersing van het Nederlands en Engels, in woord en geschrift. 
Beheersing van het Papiamento dan wel de bereidwilligheid deze taal te 
leren. Beheersing van het Spaans strekt tot aanbeveling 

Wij bieden: 

• Een kleine werkkring waar docenten collegiaal samenwerken; 

• De voor de Universiteit van Aruba geldende primaire en 
secundaire arbeidsvoorwaarden; 

• Een full-time aanstelling, in principe voor de periode van 3 jaar, 
met optie voor verlenging. 

Solliciteren: 

Uw schriftelijke sollicitatie, vergezeld van een curriculum vitae, kunt u 
uiterlijk 30 dagen na het verschijnen van deze advertentie richten aan 
de Universiteit van Aruba, J .E. Irausquinplein 4, Oranjestad, Aruba t.a.v. 
mevr. drs. F.P. Figaroa, Human Resource Manager of via e-mail 
frances.figaroa@ua.aw. Voor nadere informatie kunt u contact opnemen 
met drs. Eric Mijts, Decaan Faculteit der Rechtsgeleerdheid, tel: + (297) 
582 3901. 

Een (of meer) sollicitatiegesprek(ken), medische keuring, psychologis- 
che test, het verzorgen van een gastcollege, het presenteren van een 
onderzoeksvoorstel en de vieie op maatschappelijke dienstverlening 
alsmede het overleggen van een verklaring omtrent gedrag zijn conform 
ons sollicitatiereglement standaard onderdeel van de wervings- en selec- 
tieprocedure. 


DEN hopi pais na mundo ta 
festeha e tan conocido ‘Dia di 
Mama’. Na Aruba tambe esaki 
ta e caso. Diadomingo 10 di mei 
Aruba henter tabata di fiesta y ta 
recorda y gradici tur e mamanan 
pa e amor, e bondad y e carino cu 
nan na bida a brinda nan yiunan. 

E senora cu ta yama nos mama a 
sa di guia su yiu(nan) den un bon 
caminda y a inculca e tan conocido norma y balornan den cada 
un di nan, p’asina su yiu(nan) den e caso especifico aki por a 
lanta como un bon ciudadano. Un cos ta sigur, cu un ser humano 
un mama so e por tin y semper e mama aki kier lo mihor pa su 
yiu(nan) y ta haci oracion y pidi semper na nos Todopoderoso pa 
su yiu(nan) drenta e comunidad como hendenan drechi, decente 
y cu tur respet pa otro, pues como un ciudadano ehemplar. 

Ora un criatura nace, e promer yorå di e yiu aki pa su mama ta un 
grito di amor y ta wordo acepta pa e mama como un regalo di Dios. 
Cuanto yiu cu un mama por tin, semper e ta purba trata di stima 
tur mesun hopi. Sin lugar a duda, Whitney ta kere, cu e obra di 
Dios cu semper mester keda graba den nos curazon ta: “ cu si no 
ta pa nos mama, hamas nos por ta riba e mundo aki..., p’ esey un 
muestra di gratitud semper ta na su lugar”. 

Cu e mensahe aki, Whitney Kock kier a felicita tur mama di 
henter mundo y muy en particular e mamanan di Aruba riba nan 
dia. Whitney ta pidi tambe na Papa Dios pa drama su bendicion 
ricamente riba tur mama y dunanan forza y hopi ana mas di bida, 
cu hopi salud y yen di felicidad, den union di nan yiunan, tur nan 
famia, nan sernan keri y nan amigonan y conocirnan. 

Whitney ta termina, bisando, cu mientras un ciudadano su mama 
ta na bida, nunca vacilå y bisele y demostrele cuanto abo como su 
yiu ta stimé.... 

Haitiano ta hinca su 
paysano cu stileto 




PRESENCIA di polis a wordo pidi diasabra 11.45 di anochi na 
Las Galenas, pa un hincamento. Na caminda p’e sitio, n’e cruzada 
Rudolf Arendstraat-Driemasterstraat, polis ta topa cu hopi hende 
riba caminda y un pelea formal. 

Polis a papia cu e homber E.D. naci na Haiti di 36 ana, 
kende ta bisa polis cu el a wordo hinca pa su paysano 
G.A. di 37 ana, cu un stiletto. Polis a detene G.A, 
mientras cu ambulance a hiba E.D. poli pa tratamento. 

Periodista ta apela caso na Iran 


UN tribunal na Teheran ta scu- 
cha e apelacion di Roxana Sa¬ 
beri, e reportera Iram-Mericano 
acusa di spionahe 
E tribunal ta scucha e apelacion 
di Roxana Såbed, un periodista 
Iram-Mericano cu ta den pris- 
on, dos dia prome cu a wordo 
anticipa. 

E abogado di Saberi a bisa cu 
no ta sigur ki dia lo dicta fayo, 
pero cu e ta optimista di cu e 
reportera di 32 aha lo wordo 
exonera. 

Saberi a wordo condena pa su- 
puestamente spiona pa Merca, 


un acusacion cu e ta nenga. 
Contrario na e huicio original, 
e biaha aki e proceso ta wordo 
realisa pa duna un apariencia 
di husticia y apertura, segun e 
coresponsal di BBC na Teheran, 
Jon Leyne. 

Aunke publico no tin acceso, e 
apelacion di Saberi ta wordo 
scucha pa un panel di tres huez, 
mientras cu ta permiti pres- 
encia di representantenan di 
Asociacion Huridico Irani. 
Ademas, e abogado di Saberi 
a haya hopi tempo pa su pre- 
paracion. 



Op woensdag 13 mei 2009 zal 


Mr.dr. M.J.C. Koens 

vice-president van het gerechtshof te ’s-Hertogenbosch, 
rechter in het gerecht van eerste aanleg (tot 1 juni 2009) en 
docent aan de universiteit van Aruba 

een lezing verzorgen met als titel 

Nieuw echtscheidingsrecht in Aruba en Nederland 

Aanleiding voor de voordracht is de inwerkingtreding in 
Nederland op 1 maart 2009 van de Wet tot het afschaffen 
van de zogenaamde flitsscheiding en het bevorderen van 
voortgezet ouderschap na scheiding. Ouders met minder- 
jarige kinderen die in Nederland willen scheiden moeten bij 
het echtscheidingsverzoek voortaan een zogenaamd ouder- 
schapsplan indienen. Daamaast is er belangrijke recente 
jurisprudentie ten aanzien van het voortgezet gezamenlijk 
ouderlijk gezag na scheiding, omgangsrecht en alimentatie 
in Aruba. 

De Universiteit van Aruba nodigt u van harte uit om deze 
lezing bij te wonen. 

Plaats: Aula van de Universiteit van Aruba 

Datum: woensdag 13 mei 2009 
Tijd: 5:00-6:00 pm 

Toegang: Gratis 




Roxana Saberi 


E’la bisa cu e’la entrega 15 pa¬ 
gina di documento como apoyo 
na e apelacion di su cliente. 
“Mi tin speransa y mi ta opti¬ 
mista di cu e ta wordo exonera”, 
e abogado a laga sa. 

Prome cu e proceso a cuminsa, 
e tata di e acusada a bisa cu e 
ta kere cu e huicio lo wordo 
maneha cu “mas moderacion” 
e biaha aki, pero no ta spera cu 
fayo lo wordo dicta e mesuin 
dia. 

E presidente Irani Mahmoud 
Ahmadinejad a urgi e tribu¬ 
nal pa concede Saberi tur su 
derechonan legal. 

Detaye di e pruebanan den su 


contra ainda no a wordo pub- 
lica, pero aigun funcionario a 
bisa cu na ta spera cu e tribunal 


lo reconsidera e castigo di ocho 
aha cu, hasta pa spionahe, nan 
ta kere ta mucho severo. 


Atake 6 real’ na Hulanda ta 
poroduci di siete victima 



UN muher a muri mas cu un 
siman despues di a wordo gedal 
pa un homber cu a drenta cu su 
auto den un multitud durante 
un desfile, birando asina e di 
siete victima di e atake fracasa 
contra famia real Hulandes. 


Asina autoridadnan a laga sa 
diasabra ultimo. 

E muher di 46 aha, di kende su 
identidad no a wordo revela, 
tabata un di e 12 victimanan di 
e atake cu auto cu a tuma lugar 
dia 30 di april na Apeldoorn, 


Hulanda. E vocero di Gemeente 
Apeldoorn, Toon Schuiling a 
bisa cu e victima a muri diabi- 
erna den un hospital, e mesun 
anochi cu mas cu 1.000 persona 
tabata reuni pa un ceremonia 
na memoria di e fayecidonan. 
Cinco peaton a muri dia di e 
atake, cu a tuma lugar cerca di e 
palacio Het Loo, na Apeldoorn, 
y otro a muri e dia siguiente. 
E chauffeur di e auto tambe a 
muri. Otro cuater persona ta 
sigui hospitaliza.E auto a dal 
contra un monumento di piedra 
ora e’la core drenta e multitud, 
y tabata falta poco pa e dal con¬ 
tra e bus habri den cual Reina 
Beatriz y otro miembronan di 
familia real tabata viaha.Polis ta 
bisa cu e chauffeur, cu a wordo 
indentifica pa prensa Hulandes 
como Karst Tates, a admiti di 
kier a ataca e famia real poco 
después cu su auto a para. 

E atacante no a splica su 
motibo.E atake riba e dia fiesta 
nacional di Dia di La Reina a 
crea interogante na Hulanda 
riba seguridad di famia real. 

Daniel Ortega ta pidi Barack Obama pa 6 stop 


di mata hende na Afganistan’ 


E presidente di Nicaragua, 
Daniel Ortega, a pidi su ho¬ 
mologo di Merca, Barack 
Obama, pa e “stop di mata 
hende inocente na Afganis- 
tån” y a condena e “crimen y 
genocidio” cu, segun e, forza 
aereo Mericano ta comete den 
e pais ey. 

Den un discurso na San Fran- 
cisco Libre, nort di Managua, 
Ortega a bisa cu ta duel e y cu 


e ta condena “cu otro pueblo- 
nan ta wordo bombardea”. 

E mandatario a bisa cu e presi- 
dente di Venezuela, Hugo 
Chåvez, a bisa Obama ayera 
“pa nan stop di mata y masa- 
cra hendenan inocente den 
otro nacion”. 

“Nos ta totalmente di acu- 
erdo y nos ta uni nos mes na 
e yamada di presidente Hugo 
Chåvez y, desde San Francisco 


Libre, nos ta bisa presidente 
Barack Obama pa nan stop di 
mata hende, mucha, y muh- 
ernan cu no por defende nan 
mes”, Ortega a bisa. 

Segun e hefe di Gobierno, e 
bombardeonan di forza aereo 
Mericano na Afganistan a 
causa mas cu 100 morto den 
ultimo dianan. 

“Na Merca tabatin cambio 
pasobra George W. Bush ya 


cnniBTRnnj 

no t’ey mas como presidente, 
pero e bombardeonan ta sigui 
comosifuera Bush t’ey ainda y 
ya nos no por culpa Bush di e 
mortonan na Afganistan; awo 
Merca tin otro president, cu 
lo mester haci tur cos posibel 
pa evita e crimen y genocidio 
aki”, segun Ortega. 

E mandatario tambe a habri 
afo contra Parlamento Eu- 
ropeo (PE) pa no a condena e 
crimennan aki y a ataca loke 
e’la yama “forzanan derechis- 
ta” pa a aproba un resolucion 
di condena contra Cuba, Vene¬ 
zuela y Nicaragua pa violacion 
di derechonan humano. 

E’la bisa cu PE a aproba e 
resolucion aki “trankilamente, 
den un politica di intervencion 
cu nan no kier kibra cu nan 
pasado colonialista, y nan kier 
descalifica Cuba, Venezuela 
y Nicaragua, comosifuera na 
e paisnan aki no tin democ- 
racia”. 

E’la agrega cu “simplemente 
nan a aproba e resolucion aki, 


pasobra e paisnan aki (Cuba, 
Nicaragua y Venezuela) no 
ta wordo goberna pa “bende 
patria” y autocrata “. 

E mandatario a defende loke 
e’la yama e “resistencia di e 
pueblo Afgano cu tin derecho 
pa lucha pasobra nan ta wordo 
ocupa y bombardea”. 

Tambe e’la ataca Corte In- 
teramericano di Derechonan 
Humano di Organizacion di 
Estadonan Americano (OEA), 
cu e’la yama “porkeria” pa no 
condena Merca pa e criman- 
nan aki. 

“Na Nicaragua nos ta enfrenta 
e crisis pero nos ta biba na paz 
y nos no tin e minimo temor 
di cu forza aereo Mericano 
lo aparece pa bombardea nos 
pais”, Ortega a laga sa. 

E mandatario ayera a inaugura 
e waf na San Francisco Libre, 
cu a wordo construi cu un in¬ 
version di 1,5 miyon dolar, pa 
mehora transporte y fomenta 
turismo den e municipio. 

Ladron ta horta banco y laga documentonan 

personal atras 



E ladron di banco yama Albert 
Vincent Perkins. Polis ni sikiera 
mester a haci esfuerzo pa busca 
fingerprint di e ladron cu a 
horta un banco na Kansas City. 


Tur loke nan mester a haci ta 
check e documentonan per¬ 
sonal cu e ladron a laga atras 
den su cartera. 

Perkins a wordo acusa formal¬ 


mente di a horta e banco First 
Federal diahuebs ultimo. Se- 
gun version di polis, e ladron 
a drenta e banco, a entrega un 
saco di plastic na un cahera, y a 
ordena esaki pa hinka tur loke e 
tin den su lachi den e saco, y na 
biyetenan di 100 dolar. 
Despues, e’la sali pura pura di e 
banco. E cahera e ora a conta te 
diez, y a coy e cartera cu Perkins 
a laga atras na e caha. 

Oficina di fiscal na Kansas City 
a bisa cu e cahera y un di e cli- 
entenan di banco a identifica 
e foto di e ladron danki na su 
rijbewijs y otro foto cu e tabatin 
den su cartera. 

Perkins a wordo deteni dia¬ 
huebs anochi. Polis a informa 
cu e’la horta un suma di como 
3.100 dolar. 


Otro morto relaciona cu griep 
di porco na Merca 


AUTORIDADNAN di Sa- 

lubridad Publico di estado 
Washington a informa diasa- 
bra ultimo cu un homber den 
su trinta aha a fayece pa com- 
plicacionnan aparentemente 
relaciona cu griep di porco, 
cu cual esaki a bira e di tres 
victima fatal di e enfermedad 
na Merca. 

Departamento di Salubridad 
di e estado a informa den un 
comunicado cu un residente 
di Snohomish County, cu 
tabata sufri di un enferme¬ 
dad cardiaco, a fayece siman 
pasa, pa complicacionnan 
aparentemente causa pa griep 
di porco. 

E homber no a wordo iden¬ 
tifica. 

Te cu diasabra ultimo, tabatin 
mas cu 4.150 caso confirma 
di griep di porco den 29 pais. 
Tabatin 48 morto na México, 
tres na Merca y un na Costa 
Rica. 




Nancy Pelosi cu 
bishita relampago 
na Irak 



PRESIDENTE di Camara di Representante Mericano, Nancy 
Pelosi, ayera a haci un bisita di sorpresa na Bagdad pa reuni cu 
e prome ministro y analiza e relacionnan entre Merca y Irak, 
segun informacion di fuentenan di ambos pais. 

E vocero di gobierno Iraki, Ali al Dabbagh, a bisa cu Pelosi, un 
di e criticonan principal di e guera di Merca na Irak, a reuni cu 
prome ministro Nouri al Maliki y otro funcionarionan Iraki du- 
rante su bishita. Pelosi tambe a reuni cu autoridadnan Mericano 
y cu efectivonan den e pais di Medio Oriente, segun embahada 
Mericano na Bagdad. 

Pelosi a pone presion riba gobierno Iraki pa nan haci mas esfuerzo 
pa yega na un reconciliacion politico. Pelosi a elogia e plan di 
presidente Barak Obama pa trece dos tercera parti di e 130.000 
efectivonan Mericano na Irak bek pa augustus 2010. 

E democrata di California a opone e aumento di tropa na 2007, 
di cual a wordo admiti cu e ta un di e causanan di e reduccion 
substancial di violencia den gran parti di e pais durante ultimo 
dos ahanan. 

E ultimo bishita di Pelosi na Irak tabata na mei 2008, tempo 
cu e’la reuni cu al-Maliki tambe. Tambe e’la viaha na januari 
2007, poco despues cu e democratanan a logra mayoria den 
Congreso. 

Polis atento a controla 2 
persona cu kier a dal droga 
riba caya y a scual nan pisa 



DIABIERNA anochi un patruya policial atento, pasando 
den Avenida Alo Tromp en busca di un recidivista busca pa 
husticia ta bin haya cu un homber cu tabata net bay pa dal 
su droga. Polis mesora a bay atende tocante esey y a haya un 
cantidad di droga limita. Polis despues di a destrui e droga y 
su atributonan, a core for di e sitio. 


Den menos di 9 ora cu Fiscal a 
pidi su detencion di kakalaka 
blanco ya el a ser deteni 



DIABIERNA anochi Fiscal a duna un orden di detencion di 
Kakalaka Blanco, y pa diasabra madruga agentenan atento a 
logra pone man riba dje. Mesora el a ser deteni y nos a capta 
momento cu e agentenan policial a trese na Warda di Polis 
na Playa. 


Homber sospecha di ta cana cu 
arma di candela bin resulta cu 
ta cana sin permiso di estadia 



DIABIERNA anochi a drenta informacion cu den Oranjestad tin un homber bisti cu un flanel cu 
strepi oranje y short preto y di habla spano ta cana rond anto e homber aki supuestamente tin un 
arma di candela den su poder. 

Un rato despues patruya ta topa e tipo aki banda di Aruba Bank den Caya Grandi, pero e ta core 
cambia di direccion y bay den direccion prohibi, pero un otro patruya policial ta topa cu e sospechoso 
aki na altura di Paris Restaurant y eynan patruyanan a usa tactica pa pare y controle. 

Despues di a revise no a bin haye cu arma di candela, pero tampoco e no tabatin un permiso di 
permanencia na Aruba den su poder pa cual motibo a påse over pa Guarda nos Costa pa prepara 
pa deporta. 


Malhechor a pone bakinan di sushi riba Driemasterstraat 
cu a forma un gran peliger pa trafico 




DIASABRA madruga polis a ricibi informacion cu mal- 
hechornan a pone bakinan di sushi riba caminda den 
Driemasterstraat. Te hasta bakinan grandi di metal a ser 
poni mei-mei di e caminda di tal forma cu e vehiculonan 
cu mester a pasa den e caya lo mester hala un banda pa 
no dal den nan y destrui nan auto. Na yegada di polis 
mesora nan a hala esakinan un banda p’asina trafico 
por a sigui move den un forma sigur. 

Auto ta dal tras di un bromer na Mondi 
Fierno y ta laga 2 motociclista herida 



DIASABRA madruga 
a sosode un accidente 
poco panort di e cruza- 
da di Mondi Fierno. Aki 
un auto cu tabata bay- 
endo zuid no a ripara 
cu tabata tin un bromer 
su dilanti despues di 
un bocht anto eynan e 
caminda tabata muha. 
Pues pa ora el a mira e 
bromer el a primi brake 
y purba kita, pero su 
auto a sigui slip bay dal 
e bromer, lagando e 
motociclista y un dama 
cu tabata hunto cu e 
motociclista herida. 

A pidi presencia di am¬ 
bulance n’e sitio cual 
a presenta y a bay cu 
ambos pa hospital unda 
ayanan nan a haya e 
debido tratamento. 


Chofer cu tabata core 
auto sin papel na ordo 
a haya e "Combo #5" y 
e mester a sigui na pia 



DIASABRA madruga polis atento a nota un auto un poco 
sospechoso y mesora a bay pare pa controle. E agentenan 
policial a purba pare patras di e ex Bestuurskantoor, pero a 
logra pare pariba di Cinemas. 

Eynan ora polis a pare e kier a reverse y a hera dal e auto di 
nos fotografo. Ora polis a controla e number di auto esaki no 
tabata cuadra (1), e chofer no por a mustra papel di seguro 
(2), ni papel di keuring (3), e no tabata tin rijbewijs cune (4) 
y finalmente su order tabata cu el a keda na pia cu su "Combo 
#5" mientras e otro 3 ocupantenan no a haya nada y pa colmo 
mester a sigui cana na pia. 


Polis a bay atende un problema na 
bushalte den oranan di madruga 



DIADOMINGO madruga a drenta informacion di un problema n’e bushalte den Wilhelminastraat. 
Na yegada di polis a resulta cu ta un muher a dal un otro cu ta na estado. Na nos yegada no por a 
haya mucho informacion di e susedido. 


Polis a haya bromer posiblemente 
horta hinca den mondi di Tarabana 



DIASABRA atardi a drenta informacion cu tin un bromer 
hinca den mondi di Tarabana y ta ser sospecha di ta proce- 
dente di ladronicia. Mesora un patruya policial a bay n’e sitio 
y den Clabillostraat enberdad a bin haya e bromer. A solicita 
presencia di takelwagen pa hiba e bromer pa mas investiga- 
cion, mientras ta spera cu su dono bin reclam’e. 

Parlamentario Monica Kock, MPA 

Experto di energia alterniativa 
dr. Manlio Coviello. PhD 


Ta na Aruba riba iniciativa di MPA 


DR. Manlio Coviello PhD, Ex¬ 
perto Regional di Energia di 
United Nations ECLAC, su ex- 
perticio ta wordo puntra riba 
tur nivel y casi tur congreso 
cu tin den Latino America. Dr. 
Coviello PhD ta experto pa La¬ 
tino America y Caribe. 


E logronan di Dr. Coviello PhD 
ta grandi. E la bishita 21 pais 
riba mision oficial pa duna 
conseho riba cierto decision- 
nan cu e pais ta tuma manera, 
Ecuador, 2002; Brazil, 2002 & 
2003; Jamaica, 2005; Guyana, 
2006; Peru, 2006; Chile, 2007; 


Brazil, 2007; Ecuador, 2008; 
Peru, 2008; Jamaica, 2008; y 
Montserrat, 2008. Banda di 
esaki e la duna masha hopi 
lectura, Como professor e 
ta duna “Master in Energy” 
na Universidad Catolico na 
Santiago de Chile. 



Parlamentario Monica Kock 
di MPA a haci conoci cu Man¬ 
lio Coviello na october 2008 
na Costa Rica, ora Coviello a 
duna un presentacion pa Parla¬ 
mento Latino Americana cu sra. 
Monica Kock tabata participa 
den nomber di Aruba. Durante 
e presentacion, Kock tabata 
asina impresiona di e experti- 
cio di sr. Coviello cu e’la dicidi 
di acerqu’e y conversa cu ne 
tocante energia alternativa pa 
Aruba. E conversacion tabata 
exitoso na unda sr. Coviello riba 
peticion di sra. Monica Kock 
tabata dispuesto pa bin Aruba 
pa duna un presentacion y 
tambe sondea e posibilidadnan 
pa Aruba. Parlamentario Kock 
a haci un peticion oficial na 
Presidente di Parlamento y na 
e Comision di Utilidad cu no a 
resulta. Despues parlamentario 
Kock a haci un peticion directo 
na Minister Swaen poniendo 
atencion cu tin un comision Nos 
Aruba 2025 tocante energia. 
Minister Swaen si tabatin oido 
pa esaki y parlamentario Kock 
a pasa tur informacion na Nos 
Aruba 2025. 

E reunion di Parlatino y inci- 
tiava di parlamentario Monica 
Kock cu cooperacion di Minister 
Swaen y trabao di Nos Aruba 
2025 a resulta cu sr. Coviello 
a wordo invita pa reunionan 
cu Nos Aruba 2025. Nos Aruba 
2025 a logra tambe un presen¬ 
tacion di Sr. Coviello na parla¬ 
mento. Mas ainda sr. Coviello, 
lo duna un presentacion na 
Universidad di Aruba diaranson 
venidero. 

MPA ta contento cu riba su ini¬ 
ciativa e peticion pa invita sr. 
Coviello pa bin Aruba a resulta 
awe. MPA lo sigui traha den 
bienestar di Aruba. 



RBTT Bank ta desea tur e mamanan di Aruba 
un feliz Dia di Mama! 


BANK 


BO CAMINDA PA FUTURO 

Importancia di e parti spiritual en 
coneccion cu enfermeria 



EN coneccion cu celebracion di 20 ana di existencia 
di ODEA, nan kier a elabora un tiki riba e importancia 
di e parti spiritual en coneccion cu enfermeria. Hopi 
enfermo ta pensa cu t’e dokter t’e unico persona cu 
por sana/cura nan, lubidando cu e Medico Supremo 


ta nos Tata Dios. 

Promenan aya ta soeurnan tabata esnan cu tabata 
encarga nan mes cu enfermeria. Y t’asina cu ora- 
cion tabata hunga un rol hopi importante den esaki. 
T’asina tambe cu ora un miembro di famia bira hopi 
malo, famia henter ta reuni pa resa pa recuperacion 
di e enfermo. Poco poco e soeurnan a cay afo y e parti 
spiritual tambe a bay atras. Awendia hopi hende ta 
realisa cu tin un poder mas alto cu esun di e dokter, 
y tin testimonionan tambe di enfermonan hopi grave 
cu a sana milagrosamente siendo cu dokter a declara 
cu recuperacion tabata imposibel. 

Con cu bay bin, ODEA tin cu bisa cu pa Dios tur cos 
ta posibel, p’esun cu ta kere den dje. Nos como en- 
fermeronan mester realisa cu nos ta eherce un bunita 
trabao, cu ta exigi hopi amor, pasenshi y dedicacion. 
Riba nos mes esaki ta hopi dificil, pero p’esun cu ta kere 


den e yudansa di ariba e ta bira mas facil. Lo ta na su 
lugar pa nos como enfermeronan keda motiva e parti 
spiritual den nos trabao diario, no solamente pa cu nos 
pacientenan, pero tambe pa cu nos coleganan. 

Como enfermero nos tin cu trata nos pacientenan man¬ 
era nos mes kier wordo trata, hopi biaha lubidando nos 
mes. Promenan aya tabata wordo bisa cu e trabao di en¬ 
fermeria ta un vocacion (inspira dor di Dios). Awendia 
no t’asina mas, pero esaki no kiermen cu tur hende por 
haci e trabao aki debidamente. Scogiendo pe trabao 
aki, nos como enfermeronan mester keda consciente 
cu e paciente ta keda central påse lo ke påse. 

Pa finalisa ODEA kier a invita tur nos enfermeronan aki 
na Aruba pa asisti masalmente na un Santo Sacrificio 
di Misa dia 11 di mei pa 7or di anochi na Misa Cristo 
Rey na Brasil cu nos Pastor Jairo y asina habri nos Si¬ 
man di Enfermeria oficialmente. 


Clarificacion di Aruba Scholarship Foundation (ASF) 


TA parce cu tin un mal entendimento den parti di nos comunidad 
tocante Aruba Scholarship Foundation (ASF) su dunamento di 
beca. Aigun te hasta a bisa cu nan no ta aplica pa beca pasobra 
ASF solamente ta duna beca pa UCF, Univerity of Central Florida. 
Esaki ta completamente eroneo. 

Talbes e confusion ta bin pasobra, e acuerdo cu ASF tin cu UCF e 
no tin cu ningun otro universidad. Aruba Scholarship Foundation 
tin un acuerdo unico cu UCF (LAC program) pa nos hobennan haya 
tarifa preferencial si nan tin un GPA di por lo menos 3.0. Pa bin 
na remarca pa e LAC program e studiante no mester demostra cu 
e tin necesidad financiero. 

E otro manera cu ASF ta yuda nos studiantenan ta duna nan beca 
cu no mester wordo paga bek. Pa haya ayudo financiero di ASF 
e studiante por bay cualkier universidad, college of community 
college na mundo, basta e ta acredita. ASF a yuda studiante cu a 
bay scol na diferente lugar na Canada, na Bogotå, Colombia, na 
Universidad di Aruba y na scolnan den mas di 7 diferente estado 
di Merca. Hulanda t’e unico lugar cu ta exclui. 

Pa mas informacioon di ASF of pa haya formularionan pa pidi 
ayudo financiero contact clydeharms&setarnet.aw of acudi na 
Biblioteca Nacional na George Madurostraat p’e formularionan. 


Recibimento ta serca 
No busca Leu. 

“Manchito’s 

Pa tur bo articulo 
di Prome 
santa communion 


Mercancia nobo a yega, tanto pa mucha muhe y mucha homber ! 



FERGU SO NSTRAAT 71, ORANJ ESTAD, ARUBA 
TEL/FAX: (297) 582-2303 

Aruba Aloe a habri tienda na Bobby 

Marina na St. Maarten 



DESPUES di aigun luna di 
preparacion, Aruba Aloe a 
habri un sucursal nobo na Sint 
Maarten. E ta situa net banda di 
e terminal di barconan crucero 
na Bobby Marina. E tienda ta 
ofrece un variedad di producto 
pa cuido di cuero, solo, y cabey 
cu ta traha 100% cu Aruba Aloe 
Vera. Joanne Croes, manager di 
e tienda di Aruba Aloe, ta hopi 
orguyoso cu e sucursal nobo 
aki: “Esaki ta Aruba Aloe su 
prome tienda pafor di Aruba y 
nos ta convenci cu e hendenan 


di Sint Maarten lo gusta nos 
producto mescos cu aki na 
Aruba. Nos tienda ta ofrece un 
variedad di producto pa pro- 
teccion contra solo, Shampoo 
y Lotionnan, sin saca afor nos 
giftsets nan pa hiba cas pa bo 
ser keri y amigonan. Tur nos 
productonan ta traha di 100% 
Aruba Aloe puro y keremi cu bo 
cuero lo nota e diferencia”. 
Aloe Vera ta un crema hopi bon, 
e ta suavisa e cuero y cura e cu¬ 
ero afecta di un manera natural. 
Uso continuo ta yuda preveni 


rimpies y ta yuda mantene bo 
cutis suave y saludabel. Ta bon 
pa sa, despues di un dia largo 
den solo....Aloe Vera ta yuda 
alivia e cuero cora cu e solo a 
causa. 

Mientras cu e tiendanan di 
Aruba Aloe ta sigui habri pafor 
di Aruba, Louis Posner, direc¬ 
tor general di Aruba Aloe Balm 
N.V. ta bisa: “Nos ta sigui focus 
pa logra nos meta, cu ta pa haci 
Aruba Aloe pa Aruba locual 
Coca Cola ta pa Merca y Hei- 
neken ta pa Hulanda”. 



Flamenco, un pasion cu ta combina musica cu baile 



E efecto di luz of decoracion di 
un escenario no tin importancia 
si e pasion no ta presente na 
cada momento. Di e forma aki 
dianan 21 y 22 di mei, 8 or di 
anochi, Cas di Cultura ta bisti 
di gala pa presenta e show di 
Flamenco: Alma Gitana - En- 
tretelones. 

Un show grandioso cu lo com¬ 
bina e musica y baile di un 
manera diferente. E ticketnan 
lo tabai ta na benta na: Cas di 
Cultura, Club di Movimiento y 
Step by Step. 

Cu e paso di e tempo e Fla¬ 
menco na un escenario lo a bira 
uno hopi prepara, na unda e 
coreografia lo ta di primordial 
importancia pa arma e show. 
Den e caso di e show aki, den 
e prome parti e grupo lo bay 
baila y toca di un manera im- 
provisa y e director lo mustra 


algo cu normalmente e no sa 
haci riba e escenario, esta, e 
preparacion di e di dos parti di 
e espectaculo. 

Di e forma aki e show lo ta 
masha spontaneo y yen di sin- 
timento. E bailarin y musiconan 
ta improvisa, basa na nan sinti- 
mento y pasion, pa entretene tur 
hende. Nan no lo tin hopi trahe, 
pero si hopi talento gitano. 

Den e di dos parti lo ta bay 
mustra e resultado di e prome 
parti y nan lo yena e escenario 
of Tablao Flamenco cu nan 
forza, mustrando e trahenan 
yen di luho y cu interpretacion- 
nan fantastico cu lo demostra 
detaye di cada persona riba e 
escenario. 

Tito Losada, e director, a nace 
na Spana. For di mucha caba el 
a interesa su mes den guitara 


flamenca. Asina el a cuminza 
toca, compartiendo escenari- 
onan cu personanan famoso 
manera Camaron, Paco de 
Lucia y Monolo Caracol. E ta 
un persona cu a evoluciona cu e 
Flamenco. Asina el a adopta un 
estilo flamenco cu ta combina 
e Flamenco clasico cu e mod- 


erno, agregando elementonan 
cu no tabata tradicional den e 
flamenco como ta e violin. 

Tito Losada a haya oportunidad 
di comparti su amor p’e mu¬ 
sica aki na: Inglatera, Australia, 
New Zealand, Francia, Grecia, 
Merca, Colombia y Hapon. 


Na final srta. Jennifer Kock lo 
a bisa: “E show aki lo ta masha 
special na unda Tito Losada y su 
grupo di Madrid-Spana, lo trece 
un espectaculo unico y gran¬ 
dioso aki na Aruba y e lo ta yen 
di profesionalismo, pero mas 
cu tur cos, e lo ta yen di pasion, 
loke ta base di e show aki”. 

SEA alerta pa e-mail falso cu ta hiba e 
nomber di webmasters@setarnet.aw 


SETAR ta alerta tur usuario 
di servicio di setarnet pa por 
fabor no yena ningun formu- 
lario nunca cu bo datonan 
personal via e-mail. Reciente- 
mente un persona of otronan 
ta mandando un mensahe 
den nomber di webmasters@ 
setarnet. aw Porfabor delete e 
mensahe di biaha y no perde 
ningun tempo pa yena e for- 
mulario cu nan ta manda. 
Aki bou tin un ehemple di 
loke ta mustra na momento 
cu bo ricibie. No por hinca 


datonan personal nunca den 
ningun e-mail pa manda pa 
ningun hende. Tur update 
di accountnan di SETAR tin 
di wordo haci personalmente 
of cu autorisacion special y 
identificacion cu potret pa por 
haci cualkier cambio. 

Un ehempel : 

-Original Message- 

From: Setarnet 

r mailto:webmasters@setar- 

net.awl 


Sent: Wednesday, April 08, 
2009 2:46 PM 
To: Undisclosed recipients: 
Subject: SPAM: Re:Setarnet 
Notification 

Attention:Setarnet.aw Email 
User 

WE are upgrading our da¬ 
tabase Servers from the 
old Servers(Nol06717) to 
a new and better Servers 
(No221766). 


We regret for any inconve- 
nience this will cause our 
respected email users. 

You are to fill the details be- 
low to enable us upgrade and 
verify from the old server. 

FILL THE DETAILS BELOW OR 
ANYWHERE IN THE MAIL 
Username: 

Password: 

Address: 

City: 


Attention!!! Account owners 
should update his or her ac- 
count immediately you receive 
this Notification to enable us 
verify and upgrade. 

Notification Code:IXlL47NK 

The “Setarnet” Upgrade 
Team 

Thanks for your co-opera- 
tion. 

Copyright @2009.A11 rights 
reserved. 


Atencion y carino di 
Clarisca Velasquez 


Pa grandi y trahador na Maristella y Saba 




DIASABRA ultimo Clarisca 
Velasquez y su crew a bishita e 
centronan di grandi Maristella 
y SABA na San Nicolas pa duna 
e grandi y e trahadornan un 
atencion y carino. 

E grandinan y e trahadornan a 
keda masha contento cu e aten¬ 


cion cu nan a ricibi. Cu kuki, 
bolo, pan bolo y juice a pasa 
serca tur e grandinan den e cen¬ 
tronan y e trahadornan tambe a 
haya nan atencion. Hopi biaha 
nos grandinan ta wordo lubida 
y laga den e centronan sin aten¬ 
cion y pesey mes Clarisca a di- 
cidi di duna nan e atencion aki. 


E trahadornan den e centronan 
aki no ta wordo balora pa nan 
trabao duru cu nan ta desplega 
dia aden dia afo y pesey mes 
nan tambe a haya nan aten¬ 
cion y Clarisca a compromete 
su mes cu e lo haci esaki tur 
aha e diasabra prome cu dia 
di mama. 


3D movies 
presented by 


SETAR 



: au 

: T H E C I NWM A S H 

m www.thecinemas.aw 


VALID TILL MAY 13 m 


rpGi 


rroH 


AT RENAISSANCE - ORANJESTAD 


MONSTERS VS ALIENS 

daily: 5:15 

matinee: 12:50 3:05 


MY BLOODY VALENTINE 

daily: 7:20 9:30 

matinee: 

OBSESSED 

daily: 5:05 7:25 

matinee: 12:25 2:45 

STAR TREK XI 

daily: 6:05 

matinee: 12:50 

HANNAH MONTANA 

daily: 4:55 

matinee: 12:20 


8:40 

3:30 


2:40 


PG-13 GHOSTS OF GIRLFRIENDS PAST 

daily: 7:10 9:30 

matinee: 

rPGI RACE TO WITCH MOUNTAIN 

daily: 5:45 

matinee: 1:20 3:35 

PG-13 FIGHTING 

daily: 7:50 10:00 

matinee: 

PG43 X-MENORIGINS: WOLVERINE 

daily: 5:15 7:30 

matinee: 12:30 2:55 


AT PASEO HERENCIA 


PG-13 OBSESSED 

daily: 5:05 7:20 

matinee: 12:25 2:45 

PG-13 STAR TREK XI 

daily: 6:00 8:40 

matinee: 12:45 3:20 

PG HANNAH MONTANA 

daily: 4:50 

matinee: 12:15 2:25 

PG-13 GHOSTS OF GIRLFRIENDS PAST 

daily: 7:00 9:30 

matinee: 

rPGH RACE TO WITCH MOUNTAIN 

daily: 5:20 

matinee: 12:50 3:10 

PG43 FIGHTING 

daily: 7:30 9:50 

matinee: 

r~PGl MONSTERS VS ALIENS 

daily: 5:40 7:50 

matinee: 1:20 3:30 

EG-1 X-MENORIGINS: WOLVERINE 

daily: 5:00 7:20 

matinee: 12:20 2:45 


late show: 


late show: 11:40 


9:45 

late show: 12:00 


late show: 11:20 


¥ 

iiii 

V 

late show: 


late show: 15:55 


late show: 


late show: 12:20 


9:50 

late show: 12:10 


9:50 

late show: 12:05 


late show: 11:15 


NEW - 


NEW 


NEW H 


late show: 


late show: 11:50 


late show: 


late show: 12:10 


9:55 

late show: 12:00 


9:40 

late show: 12:05 


NEW 


NEW - 


% 

iiii 


Matinee: sat & sun | Late show: fri & sat 

Benny Nisbet, PPA 

Hubentud a worde sacrifica pa gobernacion 

berde y geel den pasado 



DURANTE e ultimo conferencia di 
prensa, lider politico di partido PPA 
Benny Nisbet a expresa preucupacion di 
partido PPA pa cu e hecho cu tanto ho¬ 
ben ta worde aresta pa actonan criminal 
ultimo tempo. 

Segun Lider di PPA e cantidad di hoben 
cu a worde aresta aigun dia pasa mester 
a mishi cu sentimento di nos pueblo den 
su totalidad. 


No cabe duda cu esnan mas consciente 
den nos sociedad ta bisa... con cos por 
a yega asina leu? 

Ken no a cumpli cu su debernan na 

tempo? Ken tin falta?.mayornan, 

gobierno ....sociedad? 

Tin un expresion cu ta bisa: Ta tuma un 
sociedad pa lanta un mucha! 

E dicho aki mester pone nos pensa....y 
puntra nos mes unda nos sociedad a 
faya! 

Realidad di bida ta segun humilde 
opinion di PPA cu esnan cu a ricibi e 
mandato di pueblo Arubano pa goberna 
no a dedica prioridad na e capitulo di 
“Hubentud” den e sentido mas amplio di 
palabra y ehecuta un maneho pa apoya 
hubentud y na mesun momento frena 
cierto desaroyo negativo den nos pais. 
Unda nos ley di ensenansa obligatorio 
a keda? 

E ley aki a worde priminti alrededor di 
20 aha pasa! Pero den gobernacion ni 
AVP ni MEP a duna e ley aki prioridad! 
A busca tur sorto di argumento “fofo” 


pa splica cu e binimento di ley aki lo 
trece hopi “extra” gasto pa nos sociedad. 
Cu otro palabra wowo habri a scoge 
pa sacrifica un parti di nos hubentud. 
Despues e argumentonan a bira cu no 
por introduci un ley di ensenansa ob¬ 
ligatorio pasobra hopi instrumento lo no 
ta “in place”. Esaki tambe a tuma anas y 
ainda esaki no ta “in place”? 

Kico tabata maneho di tanto goberna¬ 
cion di signatura “geel” como goberna¬ 
cion di signatura “berde” pa preveni e 
sorto di desaroyo negativo aki? Kico a 
haci pa nos hubentud den tur e ahanan 
cu a pasa? 

Si a nota un desaroyo di hopi mama solt- 
era cu tabata pasa den dificultad pa cria 
nan yiunan.. .Kico a worde haci di parti 
di gobernacion berde y gobernacion geel 
pa yuda e mamanan aki? 

Si a nota un desaroyo di un deterioro di 
norma y valornan den nos sociedad... 
Kico a worde haci di parti di gobernacion 
di nos pais pa frena e desaroyo aki? 

Di con awe pais Aruba no tin un minis- 


terio di famia y hubentud of un maneho 
cu ta pone accento riba esaki? 

E falta di esaki ta demonstra falta di 
atencion pa e problematica di famia y di 
hubentud! E falta di un maneho social 
cu ta mishi positivamente cu e famia y 
e hoben. 

Segun Lider politico Benny Nisbet, 
Partido PPA kier accentua: 

Cu gobernacion di pasado di tanto 
signatura geel como berde a faya seria- 
mente riba e tereno social y ainda mas 
riba e tereno pa cu famia y hubentud. 

- Partido PPA lo restructura e ministeri- 
onan di tal forma cu lo tin un Ministerio 
social, di famia, hubentud, salubridad 
publico y seguridad social cual ministe¬ 
rio lo mester implementa un maneho pa 
cu famia y hubentud den futuro. 

Aki ta unda tin espacio pa cambio! Y 
partido PPA ta priminti cambio cu con- 
tenido y no ta pone e accento riba mu- 
sica, ambiente, sticker etc como priori¬ 
dad manera otro organisacion politico. 
Pueblo mester huzga pa su mes. 


MPA a celebra dia di mama na Maristella 



DURANTE e celebracion di 
Dia di Mama diabierna na 
Maristella, MPA a pasa pa trece 
un regalo pa Dia di Mama pa tur 
e grandinan femenino. E regal 
tabata un cusinchi ros cu rosa y 
e palabranan Mama di Mi Pais 
Aruba. 

E mamanan tabata masha con- 
tento mes cu e regal cu MPA 
y su candidatonan a trece. E 


candidatonan a pasa masha 
dushi mes cu e grandinan den 
e celebracion di Dia di Mama. 
Nan a toca y bailamento tambe 
tabatin. 

Candidato Glen Lande a pasa 
masha bon mes bailando cu un 
di e grandinan. Tur hende a bati 
man y canta hunto cu e banda. 
E candidatonan di MPA tabata 
masha contento pa ta presente 


cu e celebracion di Dia di Mama. 
Hopi contento e mamanan ta¬ 
bata cu nan a ricibi e cusinchi 
di MPA. Awo cada mama tin su 
mesun cusinchi. 

Lider di MPA, mr. Monica Kock 
a desea tur e mamanan hopi 
amor y salud. Pero alaves mr. 
Monica Kock a trece dilanti cu 
e ta gradici tur e trahadornan 


di Maristella. Kock a anadi cu 
e ta masha orguyoso mes di tur 
e trahadornan, pasobra e ta un 
trabao duro cu hopi hende no ta 
mira. Mas ainda cu e ta un tra¬ 
bao cu hopi dedicacion. Monica 
Kock a finaliza bisando na e tra¬ 
hadornan di Maristella: Masha 
Danki pa cuida e mamanan di 
nos Pais Aruba. Ta boso ta cuida 
nos mamanan. 


MPA ta apela na e pueblo y 
famia di nos grandinan pa re- 
corda nan y pasa bishita nan. 
E ta algo chikito, un rato so 
mes, ta haci diferencia den e 
bida di un grandi cu ta keda na 
un cas di anciano. Laga nos no 
lubida nan 

MPA ta desea tur mama un Dia 
di Mama cu hopi carino y mo- 
mentonan cu famia. 

Hopi aniversario celebra na Renaissance 

RENAIS SANCE Convention 
Center a haci su maximo es- 
fuerso pa celebra aniversario 
di e empleadonan cu ta traha 
pa e hotel. E ekipo culinario 
a prepara un delicioso lunch 
di bufet estilo interactivo y 
mientras cu tur esnan pre- 
sente a saboria e pasabocanan 
exkisito, Gerente General Paul 
Gielen tabatin e honor distinto 
di entrega bunita plakaat na 
su coleganan cu ta disfrutando 
di careranan di termino largo 
cu e propiedad. 

Celebrando 5 aniversario 
cu Renaissance Resorts ta- 
bata Raphael Maduro, Blue 
Bar; Washington Aguilar, 

L.G.Smith’s Steak & Chop 
House; Zulaika Boekhoudt, 

Reservations; Giovanni Kock, 

Accounting; Leyis Wester, 

L.G. Smith’s Steak & Chop 
House Kitchen; Lina Greaux, 

Blue Bar; y Lisandra Maduro, 

Reservations. 

Marcando 10 aniversario cu 
Renaissance Resorts tabata 
Iraida Monticeuex, Renais¬ 
sance Private Island; Mariska 
Geerman, Front Office; Silvio 
Koolman, Engineering Ocean 
Suits; y Dora Vargas, Aquarius 
Restaurant. Conmemorando 
15 aniversario cu Renais¬ 
sance Resorts tabata Alex 
Alders, Banquet Department; 

Nelson Pas, Food & Beverage 
Ocean Suites; Brigido Rasmi- 
jn, Landscaping; Olmedo Ar- 
ango, Food & Beverage; Ludes 
Jean Baptiste, L.G.Smith’s 
Steak & Chop House; y Lionel 



Preparacion p’e FATUM Team Tennis 2009 


FATUM hunto cu Aruba Rac- 
quet Club ta invita tur persona 
interesa den participa den e 
torneo “FATUM Team Ten¬ 
nis 2009” cu lo tuma lugar 
durante e dianan di 18 pa 23 
di mei pa pasa personalmente 
na Aruba Racquet Club of 


via e-mail sancheztennis@ 
setarnet.aw. 

Aha pasa FATUM Tennis Tour- 
nament tabata un éxito ro- 
tundo na unda cu e aha aki a 
dicidi di forma 2 catergoria 
extra p’e hobennan. Ya caba 


tin mas cu 30 team inscirbi y 
lo por spera mas ainda. Cada 
team ta conta cu un minimo 
2 hungador y un maximo di 
4 den diferente categoria in- 
termédiate, advanced, open, 
tanto den Men’s Team como 
den Ladies Team. 


Sigur e competencia aki lo ta 
bay ta tremendo mirando cu 
cada team ta bay hunga dos 
singles y un doubles p’asina 
purba gana dos di tres wega 
contra di otro team. 

P’e hubenil tin e categorianan 
di hoben avansa, hoben Inter- 


medio. 

Diasabra 16 di mei entre 6 
pa 7or di anochi lo tin infor- 
macion general na tur par- 
ticipante y lo haci entrega di 
e schedulenan di weganan na 
Aruba Racquet Club. 

Grandioso Apertura Rio Berde 

Paul Croes durante su discurso diabierna ultimo; 

Eleccion 2009 no ta un eleccion di MEP of di AVP, Sino un eleccion pa futuro di Aruba! 



Diabierna ultimo dia ocho di 
mei e pueblo di Noord a bira 
testigo di e salida GRANDI y 
mahestuoso di e campana vic- 
torioso di partido di pueblo Ar- 
ubano AVP. E motor di campana 
2009 a start. Ya for di oranan 


trempan di anochi autonan a 
cuminsa yega y trafico a pega na 
dado momento cu mester a pidi 
e trafico pa pasa rond y desvia 
pa por a yega RIO BERDE. Yena 
di emocion y sumamente con- 
tento e’la dirigi su mes tambe 





na e publico inmenso cu tabata 
presente na Noord. Paul Croes 
durante su presentacion e ano¬ 
chi a gradici tur presente, pa e 
recepcion masal ricibi den su 
bario. Durante su discurso algo 
cu sigur a resalta, tabata e pa- 
labranan di union y positivismo 
pa e futuro di Aruba. 

Central den su mensahe tabata 
Un Aruba di Calidad. Un mensa¬ 
he cla mustrando riba e trankili- 


dad cu nos kier bek den nos 
hogar cu jama Aruba. E giua, 
direccion y respet necesario pa 
nos hobennan. Un economia 
y comercio floreciendo atrobe 
aki na nos isla, cu ideanan 
creativo y inovativo. Politica 
riba un nivel di Calidad y un 
mensahe pa no obstante color 
politico di nos amigo, famia of 
conocirnan hiba e mensahe di 
un Aruba, y un Aruba di Cali¬ 
dad pa cada un di nan. Den su 



propio palabranan: “Eleccion 
di september 2009, lo no ta un 
eleccion di AVP of un eleccion 
di MEP, sino lo ta un eleccion 
pa e futuro di Aruba”. Paul a 
gradici tambe coleganan di 
partido y su ‘team Calidad’ pa 
haci esfuerzonan inmenso pa 
por a mira cu gran satisfaccion 
atras di un EXITO rotundo. AVP 
por mira atras riba un tremendo 
acohida den e pueblo di Noord 
un biaha mas y demostrando cu 
e VICTORIA BERDE ta bisto. A 
demonstra un bes mas cu Noord 
ta berde DI MES, y cu e respaldo 
pa e hoben politico lo ta uno 
convincente y masal. 

Women’s Club of Aruba a Honra tur Mama 


Na San Pedro y St. Michael’s Paviljoen 



DIAHUEBS dia 7 di mei e 
damanan di Welfare comitee 
di Women’s Club of Aruba a bay 
trece poco alegria pa e grandi- 
nan di San Pedro y e habitan- 
tenan di St. Michael’s Paviljoen 
tambe tabata presente. 

Den sala di recreacion di San 


Pedro WCA a anima cu nan 
Grupo Cristal. Y bao guia di 
Laura Santine di WCA e 3 da¬ 
manan a toca cuatro y guitara 
y un coro di 9 dama a canta 
canticanan di antes pa tur e 
mamanan y sobra invitado. 

Tur presente a bati man y a 


canta hunto. E tabata un mainta 
masha placentero. A parti bolo 
y juice y softdrinks pa tur pre¬ 
sente. Adela Willems a haci e 
dia ey 98 aha y nos tur a canta 
“Happy Birthday” pe. Nos a can¬ 
ta tambe pa Hoofdverpleegster 
Nel di San Pedro foi di Hulanda 
cu a hasi aha. 



Instructora di Pilates, Judy Lembo, ta 

duna les na Tierra del Sol 



PILATES, un sistema di fitness 
fisico cu a wordo desaroya casi 
cien aha pasa, y cu a gana popu- 
laridad inmenso un cantidad 
di aha pasa na Merca, a yega 
Aruba na Body & Sol Spa, situa 
na Tierra del Sol. E calculo ta 
cu mas di 11 miyon hende rond 
mundo ta practica e disciplina 
aki regular mente. 

Pilates ta enfoca riba e muscu- 
lonan postural principal cu ta 
yuda tene e curpa balansa y cu 
ta esencial pa duna sosten na e 
weso di lomba. 

Ehercicionan di Pilates ta siha 
consientisacion di halamento 


di rosea y e alineamento di e 
weso di lomba, y tin como meta 
pa fortalece e musculonan pro¬ 
fundo di e torso. 

E metodo tin similaridad cu 
ehercicio Aerobico y cu Yoga. 

E les, segun gerente di spa Orly 
Valor, ta ser ofreci tur siman, y 
ta yuda mantene salud mental 
y fisico. 

Studiantenan lo siha e Prin- 
cipionan di Pilates, garantisa 
pa condiciona henter e curpa: 
alineamento corecto, central- 
isacion, concentracion, control, 
presicion, halamento di rosea y 
movimentonan di fluho. 

Cas Di Partido di AVP - Santa Cruz 

Y e hoben maestro/politico di Santa Cruz Sr. Whitney Kock 



MUY pronto lo inaugura ofi- 
cialmente e Cas di Partido di 
AVP - Santa Cruz. E sede di 
AVP aki lo bay fungi primordial- 
mente como e centro di campa¬ 
na pa Santa Cruz y vecindario 
pa e Eleccion pa Parlamento 
2009 pae partido AVP. E Cas di 
Partido di AVP aki ta ubica den 
e percela Papilon Nr. 49, cual 
ta situa riba e caminda grandi 
di Santa Cruz, esta dos cas pa 
nord di Marathon Video. E cas 
mes ta un cas tipico Arubano 
renoba y di un hadrei y cu su 


regenbak. E dononan di e cas 
aki ta sr. Humphrey Kock y Sra 
Imelda (Corry) Kock-Rosel cu 
ta e distinguido mayornan di 
sr. Whitney Kock - un hoben 
Santacrucero, alavez maestro 
di scol na Colegio Arubano y 
cu a uni su mes den e fila di 
Partido AVP pa cu e proximo 
Eleccion di Parlamento di dia 
25 september 2009. Sr. Whit¬ 
ney Kock conhuntamente cu su 
mayornan a yega di biba den e 
cas aki. E personanan cu a biba 
desde un principio den e cas 


tipico Arubano aki ta sr. Louis 
Koolman (q.e.p.d.) y sra Jo¬ 
anna Georgia Koolman-Croeze 
(q.e.p.d.) y respectivamente 
ta nada menos cu e bisawelo y 
bisawela di Whitney Kock cu a 
postula su mes riba e lista berde 
di mes di AVP pa cu e proximo 
eleccion. Sr. Guillermo Rosel 
(q.e.p.d.) y sra Angelica Maria 
Rosel-Koolman (q.e.p.d.) ta 
welo y wela respectivamente di 
e hoben maestro di Santa Cruz 
y awor tambe politico riba e 
lista ganador y di color berde 
di partido AVP. 

Sigur un aspecto hopi inte- 
resante ta e hecho cu e partido 
AVP tin Casnan di Partido tur 
ronddiAruba. Den casi tur dis- 
tricto e grandioso partido berde 
aki tin su Casnan di Partido 
cu ta fungi como e sedenan 
pa campana y tambe como e.o 
centro informacion di partido 
pa cu e proximo eleccion di 
Parlamento. Esaki ta nifica, cu e 


partido berde ta bay bon plani- 
fica den campana y ta bay todo 
por todo pa trece un cambio 
mereci y sigur den gobernacion 
di Aruba y asina trece tambe 
un alivio den e sufrimento di e 
pueblo, debi na un mal gober¬ 
nacion actualmente. 

Hopi peculiar ta, cu e Casnan di 
Partido di AVP ta casnan tipico 
Arubano. Cu e aspecto aki, AVP 
kier comproba su lealtad cul- 
tural na su pais Aruba y asina 
demostra e sentiminto naciona- 
lista pa por sali na vaguardia di 
e pueblo Arubano y tambe por 
lucha pa e bienestar di su pueb¬ 
lo. AVP tin Casnan di Partido na 
Playa; na Noord; na Paradera; 
awor na Santa Cruz tambe; na 
Pos Chiquito y na San Nicolas 
y tur ta bon manteni y bunita 
berde berde geverf. E cas di 
Pueblo di Santa Cruz a wordo 
geverf tambe berde berde e 
weekend cu a pasa. Partido 


AVP kier haci uso di e ocasion 
aki tame, pa pidi su campa- 
nadornan, su militantenan, su 
amigonan y henter e pueblo di 
Aruba y muy especial e pueblo 
di Santa Cruz y becindario pa 
bini y bishita e Cas di Partido 
di AVP na Santa Cruz. Corda cu 
un union ta haci forza y e forza 
aki ta arma primordial pa liberå 
nos pueblo di e garanan di e tan 
afamado “friends & families”. 
Por ultimo e hoben maestro di 
Santa Cruz y politico di AVP, 
esta Whitney Kock, kier a in¬ 
forma henter e pueblo di Aruba, 
cu como un hoben politico riba 
lista di AVP ya caba e tin su 
WEBSITE: http://www.whit- 
nevkock.com/ unda por haya 
tur informacion di su persona y 
di AVP y e acontecimientonan 
di partido. Tambe e maestro/ 
politico riba e lista di AVP tin 
un E-MAIL ADDRESS: info@ 
whitnevkock.com unda por 
comunica cu ne. 


Relato scout dia di mama 2009 

Grupo Scout Kimball o’hara cu curazon cora pa mama 


DESPUES cu Akela Erwin 
Rasmijn a habri e bijeenkomst 
cu e Horderoep nos bevertje 
y nos welpnan a hunga aigun 
wega, sinta un rato bao palo 
den mondi tras di kerki pa 
scucha palabranan sabio en- 
cuanto scouting y despues a 
sinta pone e ultimo touchnan 
na nan bunita obra di man, 
cu a wordo prepara cu asina 
hopi amor y carino pa Raksha 
Indrah Balijn. 

Un curazon cora, dorna cu flor 
y paloma ,cu por a carga un 
botter di lotion cu holor dushi 
pa Mamie. Tawata reina un du¬ 
shi ambiente ora tawata canta 
hunto “Mi mama bon “. 
Bubbels Ruthy Vrieswijk a tene 
un sorto di charla encuanto e 
derechonan di un mucha rela- 
ciona cu nan amor , respet, y 
bon comportacion pa cu nan 


Mama, no solamente riba dia 
di Mama, pero tur dia. Pa nos 
muchanan no lubida ariba e 
luz cu ta biba den nan cura¬ 
zon, e luz cu nan mes ta invita 
riba dia di nan ricibimento di 
prome santa comunion. Den 
un oracion a gradici y pidi Tata 
Dios pa tene nos muchanan 
riba un bon caminda semper, 
pa nan escogencianan den bida 
ta esunnan bon pa nan mes y 
pa nan famia, pasobra esaki 
ta un di e regalonan di mas 
grandi y bunita cu un Mama 
por hanja, ....su yiunan riba 
bon caminda. . Na nomber 
di grupo scout Kimball, un 
curazon cora dorna cu flor y 
paloma, yena di amor, carino y 
respet pa tur Mama.companja 
pa un braza y un sunchi riba 
nan frenta !! 

Cu un braza y un sunchi special 


tambe pa nos Rainbow Mirian 
Koolman ku no por tawata 
presente na e bijeenkomst aki, 
pero cu a manda cos dushi 
pa nos muchanan cu a wordo 
aprecia y tambe cu un danki 
na welp Joel su bunita mama, 
pa e dushi treat! Y cu un danki 
tambe na Baloe Maria Rid- 
derstaat pa e regalonan pa e 
lidernan Mama, cu tawata un 
sorpresa y un nice touch di 
curazon ! Prome cu a bai cas, 
a canta hunto e cantica riba 
melodia di Un wowo so, cu 
letranan di Bubbels cu ta bisa 
:” Mi mama bon, mi mama bon, 
ta den mi curazon ! Mi mama 
ta baila bachata, mi mama ta 
hasa batata. Mi mama ta hunta 
mi pida pan, awor mi mester 
duna un man, un man !!! Pa- 
bien un biaha mas na tur nos 
mamanan. 

Durante discurso na Noord 

Mike Eman ta comparti compromiso pa trece solucion y 
realisa sononan hunto cu testimonio di ciudadanonan 


FOR di momento cu el a yega 
acompana pa un parade gi- 
gantesco e Lider di partido AVP, 
Mike Eman a worde ricibi cu un 
recepcion conmovedor di calor 
y speransa. E acogida aki e lider 
stima di pueblo a resalta tambe 
riba e escenario na Noord. 
Mike Eman a subi stage den 
compania di un cantidad grandi 
di hoben cu un proposito hopi 
cla. Comparti e sentimentonan 
cu e ta encontra den pueblo cu 
un curason habri y cu testimo- 
nionan cu ta indica e retonan 
y aspiracionnan di personan- 
nan real den comunidad. Mike 
Eman a habri su discurso den 
compania tambe di ciudada¬ 
nonan cu el a scohe pa den e 
evento aki duna testimonio y 
AVP su compromiso cu lo trece 
cambio pa nan y tur otro cu ta 
den un sitiuacion igual. 
Juffrouw di sæl, Boebi van der 
Hans, trahado duro den ense- 
nansa, a pasa edad di pensioen, 
pero asina mes ainda ta lucha 
y traha pa yuda hobenan pro- 
gresa. Dor di mal mantencion di 
scolnan, un negligencia di parti 
di gobierno, scolnan a deterioa. 
Consecuencia di e dejadez aki 
ta un fan a cai riba cabez di 
juffrouw Boebi cu a heride. 
Su heridanan por tabata mas 
grave of hasta e fan aki por a cai 
riba un criatura. Mester bin un 
cambio! Yberde te Cambio. AVP 
lo inverti den ensenansa, asina 
Mike Eman a bisa brasando Juf¬ 
frouw Boebi. AVP lo inverti den 
scolnan nobo, den renobacion 
di scolnan, den material adec- 
uado pa nos muchanan, den 
suficente maestro di school y un 
compensacion husto pa nan. 

Mike Eman a presenta tambe 
e hoben, Luis Betancourt (24 
ana) cu a cuminsa cu un negoshi 
chikito-mediano pa bende surf¬ 
board, bodyboard, skate, kite pa 
surfing y otro articulonan acu- 
atico mas. E negoshi aki yama 
“The Surf Shack”. Pa compani- 
anan chikito-mediano na Aruba 


Evento di AVP na Noord enorme ! 


e tramitenan administrativo 
ta sumamente demoralisante. 
Gastonan di BBO y hopi otro 
medida a bira un peso grandi. 
Haya financiamento ta dificil 
y incentivonan pa inversion ta 
scars. Mike Eman cu Luis Betan¬ 
court banda di dje a presenta 
AVP su compromiso pa stimula 
hobenan cu tin e gana y corahe 
pa tuma iniciativa di habri un 
negoshi, pa duna negoshinan 
chikito y mediano un opor- 
tunidad husto di por logra cu 
procesonan di establecimento 
di negoshi hopi mas eficiente, 
financiamento mas atractivo y 
incentivonan cu ta yuda. Elimi- 
nacion di BBO lo kita un bloki 
na pia di empresanan na Aruba. 
Raport di AHATA ta confirma 
esaki. Mike Eman y AVP kier 
pa hobennan manera Luis Be¬ 
tancourt por ta exitoso den nan 
empeno, e lider a enfatisa bou 
un apoyo enorme di e masa pre- 
sente na Rio Berde. “Mi ta kere 
den e potencial di nos hobenan 
pa construi un etapa nobo di 
progreso pa Aruba”, Mike a 
enfatisa den e entusiasmo cu a 
reina pa e ambiente positivo aki 
pa trece cambio y renovacion 
na Aruba. 

Zulaica Paesch tabata otro per¬ 
sona cu Mike Eman a presenta 
na e gran publico presente. Zu¬ 
laica ta un mama soltero, cu tin 
un bida dificil, cu poco sosten 
y sin un programa di gobierno 
pa yuda den e retonan cu un 
mama soltero ta haya su mes 
confronta cu ne. Mike a splica 
con AVP kier reduci e peso di 
costo di bida pa alivia e situa- 
cion pa mamanan soltero. E 
aumento di 50% di onderstand 
cu AVP lo introduci y e school- 
kinderentoeslagdiAfl. 100, = = 
pa cada mucha cu ta bai school 
ta un compromiso. 

Mike Eman a presenta tambe 
Indira y Zulaika Alberts cu a 
tuma e iniciativa pa lanta un 
fundacion pa bai duna cuido 


na ancianonan na cas. E re¬ 
den funda Fundacion Sagrado 
Curazon Marianita, cu su eede 
na Noord ta un iniciativa di 
un verpleegster retira dor di 
e maneho di Minister Booshi 
Wever na Horacio Oduber Hos¬ 
pital. “Zulaica no a bai sinta 
man cruza, su stimacion pa 
cuida esnan cu mester cuido 
awe a trece te den cas di nos 
grandinan, esaki ta e iniciati- 
vanan cu nos mester stimula, 
Mike Eman a enfatisa. 

Mike Eman a presenta na e 
publico un hoben studiante, 
Johnny Cano. E ta biba 16 ana 
na Aruba, desde cu e tabatin 8 
ana. Cu diploma den man e no 
por bai studia afo, pasobra e tin 
cu spera asina largo riba e pro¬ 
ceso di naturalisacion pa bira 
Hulandes. Ananan balioso un 
hoben ta perde asina. “AVP ta 
bai haci e procesonan aki husto 
y duna cada persona un trato 
cu dignidad. Nos mester tabata 
tin Johnny ta studiando caba ta 
opinion di e lider di AVP. 
Tambe Mike Eman a presenta 
un yiu di tera cu un funcion im- 
portante den un hotel na Aruba, 
Rafael Castellanos. Rafael mes- 
cos cu miles di otro persona den 
turismo ta biba den incertidum- 
bre y un inquietud grandi di 
kico ta pasando cu turismo, 
kico ta pasando cu e producto 
turistico di Aruba. Mike Eman 
a haci compromiso na Rafael y 
tur e miles di otronan dependi- 
endo di turismo cu AVP lo haci 
turismo su prioridad un biaha 
mas. Lo inverti den calidad di 
nos producto, den seguridad 
di nos pais, lo elimina e BBO 
cu a haci hopi dano, haci Aruba 
limpi y mas bunita, trece mase 
aerolinea pa Aruba, trece KLM 
bek y diversifica e mercado. 
AVP tin un plan integral pa pone 
turismo den top atrobe, Mike 
Eman a enfatisa. E masa na 
Noord a duna un apoyo grandi 
na cada un di e testimonionan 
. Pa nan e cambio ta cla y berde 
te cambio. 

Ora bo ta haya cu bo tin sucu (diabetis ),por 
sosode cu bo persona ta sinti miedo,tristeza of 
bo ta rabia.Tur esaki ta normal! 

Ta bon pa bo expresa bo mes. Papia cu otro 
hende.Busca sosten cerca bo famia, bo docter,un 
amiga! 

Ora bo tin preguntanan,no keda cana rond cu 
nan, pero bai busca contestanan. 


Pa mas informacion : 582-4444 

“The Lord is my Shepperd 
I shall not want 
He maketh me to lie down 
in green pastures” 


AD PATRES 

Psalm: 23 vers. 1& 2. 


On behalf of his wife Marvis Estella Dupersoy, 
Children, Grandchildren and relatives. 

We announce the suddenly passing away of: 


V 


Marvin Dupersoy 


Date that funeral will take place will be announced later. 
Adres for condolences: Palisiaweg # 44 

From 7 p.m.-9 p. m. 

“Laga tur locual, cu ta sperami ta bunita 

Laga tur locual, cu mi encontra na caminda ta bunita, 

Laga tur locual, cu ta rondonami ta bunita 

Laga tur locual mi ta laga atrås keda bunita 

Y laga esakinan termina den tur buniteza” Cado Wever 

Cu inmenso tristeza, pero conforme cu boluntad di Dios, 
Ta participa fayecimento cristianamente di: 



Inocencia Briceno-Ras 

mihor conosi como: Pepe Crenchen 
(Vda. di Pedro Briceno cu ta hala hende ) 

*17 Mei 1914 + 09 Mei 2009 

Na nomber di su jiu di criansa: 

Faustino Geerman y Graciela ( Chela) 
Geerman-Dorothal 

Nietonan: Patrick y Imelda Geerman-Willems y Jadon 

Giselle y Marlon Croes y famia 

Su Ruman: Roman y Gilberta (Beta) Ras-Rafini y famia 

Ruman di criansa : Chonchon Maduro y famia 


Cuna: 
Tanta: 


Sra. Chena y Modesto Maduro y famia 
Sra. vda. Colin Solognier y famia 


Esun cu a cuide : Gina y famia y tambe Omar Ras y famia 
Tur sobrina y sobrinonan, tur primo y primanan, ihanan, comer y 
compernan, Bisinanan, y amigonan di cas y demas famia 

Ta invita pa asisti na e acto di entiero cual lo tuma lugar Diamars 
12 di Mei 2009 pa 4’or di atardi na misa Santa Theresita na San 
Nicolaas y despues saliendo pa Santana Central na Sabana Basora, 
famia lo ta na Ad Patres Funeral Home 

for di 10.30 a.m. ta Sali pa cas 11’or a.m.. te 1.30’or p.m. E defunto lo 
reposa den misa 

Santa Teresita for di 2 ‘or p.m. te 4’or p.m. sigi pa e Response. 

Adres pa Condolencia: Weg Fontein # 140. _ 

Iservicio pa Comunidad 
die lefon di Emergencia| 

Number di emergencia 911 


Polis 
Brandweer 
Ambulance 0 # stad 
Ambulance S.N. 
Hospital 
Centro Medico 


100 
582-1108 
582-1234 
584-5050 
587-4300 
584- 8833 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


I Botica na Warda 

Pabou di Brug: Noord 
Pariba di Brug: San Lucas 

Dokter na Warda 

Pabou di Brug: dr. 

Pariba di Brug: dr. 


I Otro ServicionanH 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 
FADA 583-2999 

AA/NA helpline 583-8989 
Fund. Abuso Sexual 582-4433 
Fundacion Guia'mi 587-1677 
Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 
Centro Kibrahacha 588-3131 

Polis r 


Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA:The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

C.M.B. #229- 82600’. 

ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Local 129 



Homber y muhe, Muhe y 
homber 

Ata un pregunta provocativo pabo. Ken tin mester di e 
sexo opuesto mas? Homber of muhe? 

Pa hopi siglo e creencia tabata cu muhernan soltero tabata 
esunnan mas perdi. Hopi biaha nan tabata worde yama 
"oude vrijster" na hulandes; "old maid" na ingles; y na 
papiamento nos ta usa e palabra "solterona", cu ta bin di e 
idioma spano. Nan tabata worde considera di ta e 
hendenan mas mal ahusta y miserabel den sociedad, rason 
pa cual nan tabata suheto na hopi burla doloroso. Bon 
mira, investigacion a mustra cu ta e homber ta esun cu 
falta ahustacion. Aunque tin hopi exepcion - y nos kier 
pone esey bon cla for di cuminsamento - un homber 
soltero tin hopi mas chance cu un muhe soltero pa bira un 
alcoholico, un drogadicto, of un convicto. Dononan di 
apartamento of cas tin duda pa huur nan un luga di biba. 
Banconan ta prefera di no fi'e placa y e ta paga un suma 
mas halto pa su seguro di auto. Hopi biaha e ta agresivo y 
impulsivo, y tipicamente e ta gana menos placa - ta 
berdad - cu e muhe soltero, y a ta move di trabao pa 
trabao sin un clase di direccion fiho. Pero ora un homber 
casa y compromete su mes na un esposa y yiu, mayoria di 
e iresponsabilidadnan social aki ta desaparece. Awor e tin 
un rason pa biba responsabelmente, pa traha duro, y spaar 
pa futuro. Envez di cai den su mes deseonan sensual, e ta 
pospone gratificacion y ta haci sacrificio pa esnan cu ta 
depende di dje. 

Loque un muhe ta haci pa un homber pues, ta pa controla 
su energia sexual y enfoqu'e riba percura pa, y proteha su 
famia. Pesey e homber mester di e muhe mas cu e muhe 
mester di e homber. 


PANADERI A.DEL PUEBLO 




Panadcrfa del Pueblo 
“Wonda Loar 


Guyabastraat 4, Dakota Tel: 582 4748 





PATUR FIESTA. 
PAMUCHA 

YAMA 

/5838769 


Problema di gang ta 
sigui cu represalia y 
ta kima auto 

PRESENCIA di polis di San Nicolas a ser pidi diabierna 03.00 
di madruga, na un cas na Sabana Basora, unda desconocinan a 
kima un auto. N’e cas, polis ta papia cu e homber S.R.Q, naci na 
Aruba, kende ta bisa cu su casa a lanta 2’or di madruga, pa seca 
paha na cabuya y mira cu desconocinan a kima auto di nan yiu, 
kende ta deteni. 

E tata S.R.Q, ta bisa polis cu nan ta sospecha cu ta miembro di e 
gang di Santa Cruz a kima e auto. 


Mucha muher hopi 
agresivo ta menasa di 
corta man y pia 

DIABIERNA 6’or di atardi, e mucha homber A.F. di 18 aha, hunto 
cu su mama a bay warda di polis na Noord, y ta pidi intermediacion. 
Nan ta bisa polis cu A.F. a haci ana y a tene un fiesta na beach, y 
eynan a haya nan den problema cu un otro grupo cu tabata n’e sitio. 
Dor di esaki a start un discusion y tambe menasa. 

E mucha homber A.F. a bisa polis cu e mucha muher A.K. di 17 ana, 
tabata den e grupo cu tabata instiga y su mama a yama e mama di 
A.K. pa conte un ke otro. A.K. no a keda contento cu esaki y a yama 
A.F y a bise cu e sigui busca problema e ta corta su man y pia y bente 
dilanti hospital. Polis a yama A.K. y a papia cune, pero mirando cu 
e ta un persona problematico, por spera mas problema. 


TIPO Dl CAMBIO OFICIAL 

Valido pa 11 mei 2009 


Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.51 

1.53 

1.55 

Engelse Pond Sterling 

2.62 

2.67 

2.73 

Zwitserse Frank per CHF. 100 

157.58 

158.30 

159.10 

Ned.Ant. Guiden perANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

177.67 

179.29 181.10 

Euro perXEU. 100 

236.94 

239.11 241.51 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Polis ta detene homber 
cu tabata cana menasa 
cu arma di candela 



POLIS di Oranjestad ta haya informacion 
cu diabierna 20.22 di anochi, un homber 
tabata canando na altura di Burger King 
cu un arma di candela y tabata menasa tur 
hende. Nan a duna descripcion di e homber 
y despues Centrale Post ta wordo avisa cu e 
homber ta banda di Paris. Polis a bay y ta topa 
cu e homber N.R.M. naci na Colombia di 25 
ana, kende tabata cuadra cu e descripcion. 
Mirando cu e melding ta bisa cu e tabatin 
arma di candela, polis a bay cu precausion 
y a bise p’e drumi abao. Polis a listre na su 
curpa, pero no a haya arma di candela, pero 
a resulta cu e no tabatin ningun papel na 
ordo. Polis a detene y entrega na IASA p’e 
wordo deporta. 


Polis ta haya mucha 
di 14 aha madruga 
riba beach 


STRAND-POLITIE di Strand ta wordo 
avisa diabierna madruga pa 02.20, cu lo tin 
2 mucha di entre 14 ana riba beach cu aigun 
mucha homber, kende no tabatin bon inten- 
cion. Polis a bay y ta topa cu 2 mucha homber 
T.K. naci na Santo Domingo 16, y J.T. naci na 
Aruba di 20 ana y ta papia cu nan. 

Nan a bisa cu nan no tin ningun mal inten- 
cion cu e 2 mucha muhernan di 14 aha. Polis 
a scual nan y a core cu nan for di e sitio. 

E 2 mucha muhernan cu ta R.C. di 14 y 
M.v./d B, di 15 aha, naci na Aruba a bira 
masha onbeschoft contra polis. Polis a hiba 
tur dos cas, y na cas di R.C. nan a papia cu e 
mama M.N. naci na Aruba di 46 aha, kende 
ta bisa polis cu su dia despues e mucha lo tin 
cu bay Hulanda bek. El a bisa cu el a hiba e 
mucha na un fiesta, pero no sa cu el a bay 
laman. 

Melvin Quilotte di RED - Yahoe 100% Aruba 

Projecto Club Escolar lo pone hubentud “Back on Track” 



CU na Aruba tin problema bao di hubentud, no ta 
un secreto! Cu mester busca un solucion ta un hecho. 
Pero cua ta e solucion mas practico? 


E movimento hubenil di RED, esta Yahoe a base di e 
informacionnan ricibi ta indica cu diferente situacion 
ta conduci na e problema di criminalidad escalante 
bao di nos hobennan, mayoria di biaha pa motibo di; 
HOBENNAN CU FALTA DI SUPERVISION! 

Esaki ta relaciona cu situacionnan na cas, caminda 
cu ambos mayor ta traha, mama soltero cu mester 
traha, situacion di divorcio, cu ta conduci na falta di 
supervision di e yiu después di oranan di skol. Pues 


hobennan cu ta yega cas tras di merdia y ta “HOME 
ALONE”. 

A pesar di tur regia cu por keda atrås pa nan den nan 
momentonan solitario, tin e curiosidad di hobennan 
di subi Internet y busca e adresnan robes, sali riba 
caya y pensa riba actividadnan cu no ta corecto. Y 
esnan cu ta traha den deporte sigur ta testigo di esaki 
si considera e topiconan cu tin bao di e hobennan y 
e lenguage cu no tin nada di haci cu e deporte en 
cuestion. 

E propio hobennan ta keha cu después di skol no tin 
nada interesante pa nan, mayoria di actividad de- 
portivo, recreacional, musical, artisto etc ta cuminsa 
den oranan di atardi pa e mesun motibo cu e ora e 
instructornan/voluntarionan ta disponibel. 

Awor con pa mantene e mente y curpa di nos hoben¬ 
nan ocupa na un forma sano despues di merdia? E 
solucion ta; Club Escolar como parti di Ensenansa! 
Club Escolar contrario na e projecto positivo di Trai- 
merdia, ta obligatorio pa tur mucha di tanto Skolnan 
Basico como Secundario. Traimerdia ta acepta te cu 
awor un cantidad limita di mucha di Skolnan Basico 
pa keda te atardi na skol. Miles ta keda nan so de¬ 
spués di skol. 

Cu e Club Escolar nos hobennan lo keda te cu mas o 
menos 4.00’or di atardi na skol. Promer reaccion di un 
hoben lo ta: “NO, mi no kier keda te e ora na skol!” 
Awor ta bini e parti interesante; E hoben lo haya 
espacio, tempo y guia pa haci nan huiswerk bao di 
guia di e asina yama Onderwijs Assistenten. 

Tambe hobennan lo participa den actividadnan 


deportivo, manera base/softball, atletismo, futbol, 
volleyball, gymnasia olimpico, of riba otro tereno 
cultural/artistico, manera teatro, coro, banda musi¬ 
cal, arte visual y baile. 

Segun edad di e hoben ta subi, e lo tuma mas respon- 
sabilidad na su encargo. Di participante e lo pasa pa 
lider. E mes lo asisti den duna les na esnan mas hoben 
riba e tereno cu e la bin ta specialisa su mes. E lo ta 
un guia pa e Club, lo participa den planifica y ehecuta 
actividadnan di e club deportivo/cultural/artistico 
tanto interno como entre e skolnan y di fundraising. 
Asina e hoben ta siha carga responsabilidad pa otro 
y su comunidad. 

Ta conoci cu pråcticamente tur organizacion recrea¬ 
cional y di servicio riba nos isla tin problema pa haya 
voluntario/instructornan pa nan programanan. Cu 
Club Escolar dentro di aigun tempo lo tin personanan 
den nos comunidad cu lo lanta cu e sentimento civico 
di pasa nan conocimento na otronan. 

Otro parti interesante ta cu tur hoben den nan aha 
Pre-Examen como parti obligatorio, ta duna nan 
aporte na un fundacion di nan escogencia (cu ta traha 
cu e.o. muchanan, esnan cu deficiencia fisico, ancia- 
nonan, animalnan etc). Fundacionnan tin un limite y 
esey ta falta di Manpower, hende pa traha! 
Haciendo uso di e gran potencial, talento, creativi- 
dad, entusiasmo di nos hobennan nos lo logra un 
mihor Aruba. 

Votando masalmente pa RED nos lo realisa e projecto 
aki cu lo trece nos hubentud; “Bek riba e Caminda 
corecto”. 


Mamanan a come bon y a 
goza na mr. Peanuts 

Cuminda dushi, ambiente dushi!!! 


E conosido musiconan Robert 
Thiel y Mario Luidens a percura 
pa e dushi ambiente musical 
den e restaurant Mr. Peanuts, 
cu ta bon conosi pa su platonan 
criollo hopi dushi na bon prijs 
E restaurant tawata bunita 
dorna, cu tokenan di bela aki 
aya y cu su fontein di chuculati 
pa dop e dushi strawberrienan 
grandi y cora den dje. E toetje 
aki a baha bon mes, despues di 
tur e diferente sorto di saladan- 
an, cuminda cayente y no pa 
lubida nan dushi cabaron.Mi a 
saborea un comchi sopi di carni 
tambe, cu un tiki pica di papaya 


den dje.sabroso !!!!!. 

E biaha aki, un buffet di kita 
sombre atrobe , prepara y pre¬ 
senta cu hopi amor y carino pa 
parti di famia Atan Lee y Atan 
e tata tambe a canta un bunita 
cancion pa dia di Mama, cu pa- 
labranan profundo. Ta cosnan 
dushi cu por aki na Aruba den 
celebracionnan familiar cu e 
toke caluroso, improvisa y of 
presenta di curazon ! Ruthy 
“Lady Ruth” Vrieswijk-Bergen 
a uni su mes na e parti musi¬ 
cal dushi aki y di curazon a 
recita aigun poema dedica na e 
Mamanan y a canta tambe dos 


cancion facil pa e muchanan 
presente por a canta cu ne. 
Pabien na e Mamanan bunita 
cu a gana un bunita regalo y pa¬ 
bien na e famianan presente cu 
a celebra den un forma criollo 
un otro Dia di Mama, den un di 
nos dushi lugarnan. 

Tur presente a goza un mundo 
tambe di e voz cla y bunita di 
Nicole, kende a canta mas buni¬ 
ta cancion pa cu Dia di Mama 
tambe, acompanja pa Robert Y 
Mario den Mr. Peanuts. 

Awor na caminda pa cu e cel- 
ebracion cu nos tatanan riba 
Dia di Tata !!! 

E regreso di Richard Visser 



TEMPO cu Richard Visser a 
entrega su retiro como Parla- 
mentario y a bandona e seno 
di partido AVP, tabatin hopi 
speculacion. 

Pero, como un homber hoben 
cu tin su famia na pecho, el a 
tuma e decision aki unicamente 
pa ta hunto cu su mama kende 
a wordo diagnostica cu cancer y 
mester a wordo trata na Estados 
Unidos. Esaki tabata un caso di 
emergencia cu a trece henter e 
famia hunto. Sra. Visser mester 
a keda Los Angeles pa mas cu 
un ana. 

“Mi mama a lanta nos su so 
pasobra mi tata a fayece tempo 
cu mi tabatin ocho ana, pues no 
ta nada strano cu semper nos 
tabatey pa sostene otro.” 
Mirando e gravedad di e situa- 
cion, Richard a dicidi di retira 
for di Parlamento y permanece 
hunto cu su mama, sin importa 
cuanto tempo esaki lo tuma. 


Pero Richard Visser no a sinta 
keto. Su trabao pa Aruba a 
continua cu fervor a pesar cu ya 
e no tabata forma parti mas di 
Parlamento ni di partido AVP. 
Durante e ultimo cuater ananan 
dr. Richard Visser a termina su 
PhD den Salubridad Publico y 
Investigacion Medico y a haci 
un estudio y crea un plan di pre- 
vencion pa Aruba riba obesidad 
y a publica e resultadonan aki 
internacionalmente 

Tambe e la haci tres estudio 
grandi pa Aruba y Antiyas basa 
riba nan poblacion y a cuminsa 
traha cu Vrije Universiteit Me- 
dish Centrum Amsterdam den 
nos region y na Aruba pa asina 
crea conscientisacion y cuminsa 
move nos pais den un direccion 
nobo pa loke ta salubridad 
publico 

Y como si fuera poco, dr. Visser 
a funda Richard Visser Institute 
Foundation, fundacion cu a 



inverti den Educacion, estudio 
y programanan manera e tan 
famoso EXTREME H Games cu 
ta tumando lugar ya pa tres ana 
caba y cu exitosamente a toca 
miles di mucha riba nos isla. El 
a continua cu su trabao di con¬ 
scientisacion y a tene discurso 
na scol y institucion trahando 
riba proyecto cu nos organisa- 
cion y docternan local y tambe 
a desaroya un herment revo- 
lucionario nobo pa educacion 
pa bibamento saludabel “Sail 
Boat”, poniendo Aruba riba 
mapa como e lider den cuido 
preventivo pa nos region 
Ademas di papia rond mundo 
y trece atencion riba nos situa- 
cion local, dr. Richard Visser 
a publica mas di 60 articulo 
internacionalmente 
Tambe e tabata presente na e 
trabaonan di ground breaking 
na European Association for 


Research on Obesity 2008 na 
Ginebra y atrobe na 2009 na 
Amsterdam na e Task Force 
Internacional di Obesidad y a 
desaroya un programa di con¬ 
scientisacion pa television y 
radio basa riba e concepto di e 
EXTREME H Games. El a traha 
tambe cu Antiyas y Hulanda pa 
resructura nos sistema di cuido 
y a introduci prevencion pa 
prome biaha den nos sistema y a 
traha riba y a yuda scirbi e Plan 
Nacional Aruba 2009 - 2018. 
E plan aki a wordo aproba y 
reconoce pa e European Health 
Alliance como un programa 
vital di salubridad publico pa 
nos pais. 

E motibo pakico Richard Visser 
ta regresa den politica 
“Recientemente Mike Eman y 
e team dinamico di AVP a acer- 
cami pa mi bolbe forma parti 


di e partido. Y pami, esaki ta 
un muestra di cu, apesar di mi 
ausencia, nan a sigui kere den 
mi inteligencia y mi vision. 
Tambe mi ta sinti cu, apesar di 
tur locual mi a haci durante e 
ultimo cuater ananan, mi tin 
hopi mas pa ofrece nos pais 
Aruba.” 

“Mi a consulta cu mi mama y 
mi a haya su bendicion pa mi 
pone mi mes disponibel atrobe 
pa asina percura Pa Un Mihor 
Aruba” 

Segun Richard Visser, mirando 
e decadencia cu Aruba ta aden 
actualmente, e ta convenci, cu 
e lo bolbe haya e confiansa di 
su pueblo y lo bolbe sostene su 
partido AVP pa asina e biaha 
aki “definitivamente nos ta 
den gobernacion y lucha Pa Un 
Mihor Aruba.” 



AVP lo conoce dia 25 di september e Victoria 
di mas grandi di e partido den hopi aha 


“ARUBA tin retonan demasiado 
grandi, nos tin un compromiso 
demasiado grandi pa bo ta lider di 
un partido of Promer Minister cu ta 
papia di ken a laga di pega un dos 
sticker, si un mucha chikito por a 
pega sticker riba un auto”. Esaki ta 
palabranan di lider di partido AVP, 
Mike Eman. 

E ta bisa cu na e momentonan 
aki nos mester seriedad y respon- 
sabilidad na e pais aki, mester 
mentenan cu ta bay renova y habri 
un oportunidad nobo pa e pais, 
crea avenidanan nobo di progreso 


y esey ta lo cual ta resaltando di e 
pueblo aki. 

Mas ainda Eman ta indica cu si awe 
e cantidad di sticker berde riba 
caminda ta domina, si e cantidad 
di banderanan berde na e casnan 
ta domina y esnan cu ta papiando 
duro y cla na tur skina di e pais aki, 
expresando sea nan desapunto cu 
e gobierno aki of nan compromiso 
cu AVP, e ta pasobra esey ta e senti- 
mento cu ta biba na e pais aki y no 
por cambi’e. 

Lider di partido AVP ta indica cu 


dia 25 di september AVP no lo haya 
simplemente un Victoria politico, 
pero e lo ta e Victoria politico di 
mas grandi cu AVP a yega di conoce 
den un periodo hopi largo. Mike 
Eman ta orguyoso di por ta lider di 
e partido na momento cu nan bisa 
Aruba cu nan a pone e pais aki bek 
den man di pueblo cu un Victoria cu 
lo wordo marca den historia como 
un di esunnan mas grandi cu un 
partido politico por alcanza den 
progreso y den asiento den Parla¬ 
mento pa cuminsa un gobernacion 
nobo pa un y tur riba Aruba. 

Celebracion di Dia di Mama na David 

Yurman Boutique 



GANDELMAN Jewelers a tene un presentacion exclu- 
sivo di e coleccionnan mas nobo di un representante di 
David Yurman, na e Boutique nobo di David Yurman 


na Renaissance Mali. Como un muestra di aprecio pa 
nan interes, tur cliente a ricibi un oportunidad pa gana 
un piesa selectivo di holoshi for di e coleccion di David 


Yurman, na final di e anochi tan gusta. 

Gina Franceschini, un bishitante Mericano riba nos 
isla, tabata e persona cu suficiente suerte pa gana. 


enaissance a revela su ekipo 
di e prome cuartal 2009 


DURANTE un celebracion 
ameno cu lunch delicioso na 
Renaissance Convention Cen¬ 
ter, e ekipo di e prome cuartal 
di Renaissance pa 2009 a wordo 
revela. 

Gerente General Paul Gielen 
a mustra su gratitud visibel 
y a yuda presenta tur hende 
cu bunita plakat conmemora- 
tivo y e acostumbrado envelop. 
Nominadonan pa Heart of the 
House a inclui Ronald Hum- 
phrey Vos, Painter Engineering 
Department, Zulaica Tromp, 
Reservation Agent, Javier Men- 
doza, Stewarding Renaissance 
Convention Center y Ann Marie 


Williams, Landscaper. 

Di e asociadonan di Front of 
the House cu a distingui nan 
mes, tabatin Elizabeth Alcocer- 
Ludenas, Food & Beverage 
Bus Giri, Ocean Suites, Betty 
Verbel, Food & Beverage Wait- 
ress, Marina Hotel, Bienvenido 
de los Reyes, Boat Mechanic, 
Renaissance Private Island, 
Juan Onate, Security Officer y 
Ricardo Sarman, Bartender L.G. 
Smith’s Steak & Chop House. 
Mientras cu nan ta bendiciona 
cu asociadonan excelente di 
linea, un cantidad di supervisor 
na e resort tambe a traha y duna 
prestacion cu a surpasa tur es- 


pectativa, cual a haci cu nan a 
ricibi un premio di excelencia. 
Esakinan tabata Supervisor 
Susana Pazmino, Jr. Sous Chef 
na Renaissance Convention 
Centre, Vivian J. Tromp, Food 
& Beverage Supervisor na L.G. 
Smith’s Steak & Chop House 
Lounge, Jhoanel Caraballo y 
Manix Padron, ambos Secu¬ 
rity Supervisors y Moonsynia 
Mondesir, Front Desk Supervi¬ 
sor. Como gerente di e prome 
cuartal, Bjorn de Bruijn a proba 
di ta un escohencia popular ya 
cu el a ricibi aplauso di aprecio 
como ganador pa su trabao di 
Landscaping Manager. 
















































